A tanköteles korú gyermekek beiskolázása

Szabadka Város Közigazgatási Hivatalának Társadalmi Tevékenységek Titkársága értesítést adott ki a tanköteles korú gyermekek beiskolázásáról a 2023/24-es tanévben.

Az oktatási és nevelési rendszer alapjairól szóló törvény 18. szakasza (a Szerb Köztársaság Hivatalos Közlönyének 88/2017, 27/2018-más tv., 10/2019, 6/2020 és 129/2021 száma) alapján és a Szerb Köztársaság Oktatási Minisztériumának jóváhagyásával a Szabadkai Közigazgatási Hivatal Társadalmi Tevékenységek Titkársága a 2023.04.03-05.31. közötti időszakban szervezi meg Szabadka Város Önkormányzatának területén az általános iskolák első osztályába való beiratkozást.
IRATKOZÁSI FELTÉTELEK:
1. Az oktatási és nevelési rendszer alapjairól szóló törvény 18. szakasza értelmében a 2023/2024-es tanévben az általános iskola első (I.) osztályába azok a gyermekek iratkozhatnak be, akik 2023. szeptember 1-ig betöltik a legalább 6 és fél éves életkort (2016. március 1-2017. február 28. között születtek).
2. Az általános iskola első (I.) osztályába a 2023/2024-es tanévben azok a gyermekek is beiratkozhatnak, akik az iskolakezdésig (2024. szeptember 1-ig) betöltik a 6. életévüket, amennyiben iskolaérettségüket az iskola pszichológusa az ajánlott követelmények és módszerek alkalmazásával kivizsgálta és igazolta.
Az iratkozáshoz szükséges teljes dokumentációt az iskolák szerzik be, hivatalból.

A tanköteles korú gyerekek beiskolázása

Áprilisban kezdődik a tanköteles korú gyermekek beiskolázása Szabadka város területén.

Április 3-tól május 31-ig tart az általános iskolák
első osztályába való iratkozás.
Az általános iskolák első osztályába való iratkozáshoz
2 feltétel közül egyiknek meg kell, hogy feleljen a gyermek.
Ez a 2 feltétel a következő:
A 2023/2024-es tanévben az általános iskola első (I.) osztályába
azok a gyermekek iratkozhatnak be,
akik 2023. szeptember 1-ig betöltik
a legalább 6 és fél éves életkort.
Ezt azt jelenti, hogy ezek a gyerekek
2016. március 1-2017. február 28. között születtek.
Az általános iskola első (I.) osztályába
a 2023/2024-es tanévben azok a gyermekek is beiratkozhatnak,
akik az iskolakezdésig (2024. szeptember 1-ig)
betöltik a 6. életévüket.
Ehhez szükséges, hogy iskolaérettségüket
az iskola pszichológusa az ajánlott követelmények
és módszerek alkalmazásával kivizsgálja és igazolja.
Az iratkozáshoz szükséges teljes dokumentációt
az iskolák szerzik be.


Tovább spórolnak a közvilágításon Szabadkán

Az energiaválságra való tekintettel, a szerb energiaügyi minisztérium ajánlásaival összhangban a következő intézkedések lépnek életbe Szabadka Város területén – áll az önkormányzat közleményében.

A köztéri lámpák 33 százalékát lekapcsolják a város területén, kivéve a kereszteződésekben lévő lámpákat, az újévi-karácsonyi díszkivilágítás is szerényebb lesz, továbbá a Városháza és a Köztársaság tér is sötétbe borul esténként.
Emellett még számos más közintézményben, sportlétesítményekben, templomokban és a Szabadka központjában található üzletekben is lekapcsolják a fényeket az energiatakarékosság céljából.

Az energiaválság miatt tovább spórolnak a közvilágításon Szabadkán.

Ez azt jelenti, hogy több köztéri lámpát is
lekapcsolnak a város területén.
A biztonságos közlekedés miatt
az útkereszteződésekben lévő lámpákat
nem kapcsolják ki Szabadka területén.
Idén az újévi és a karácsonyi díszkivilágítás is
szerényebb lesz a városban.
Esténként lekapcsolják a Városháza
és a Köztársaság tér világítását is.
Továbbá más intézményekben,
sportlétesítményekben, templomokban
és Szabadka központjában található üzletekben is
lekapcsolják a fényeket,
Ez azért teszik, hogy minél többet spóroljanak az áramon.


Január 8-án próbaüzemmel, majd egy héttel később, január 15-én megkezdte működését a magyarkanizsai autóbusz-állomás az IDEA áruház mellett. Az épület üzemeltetője a Lešo-trans vállalat. A Közügyek stábja annak járt utána, hogy hogyan működik jelenleg a buszállomás, milyen változások történtek a településen az állomás megnyitása óta és arra is választ kerestünk, hogy hol tájékozódhatnak az utazók az aktuális autóbusz járatokról.
Az utazók örülnek, hogy beltéren, fűtött helyen várhatják a buszokat. Elsősorban a diákok és a más településen dolgozók használják az állomást, hiszen például a Szabadkára és Újvidékre tartó és onnan érkező járatok is itt állnak meg.
A lakosok az épületben válthatnak díjmentesen jegyet az autóbuszokra, mosdó használatára is lehetőség van. Nem mellesleg fűtött helyen, kényelmesen várhatják a járatokat.
A buszállomás működésének több előfeltétele is volt. Új villanyrendőrt is helyeztek ki a közelben lévő kereszteződésnél, ami lehetővé teszi a biztonságos és szabályos közlekedést az állomás felé.
A korábban használt, úgynevezett szabadkai buszmegállót lezárták, de továbbra is vannak olyan autóbusz társaságok, akik nem veszik figyelembe a községben érvényben lévő szabályokat, és nem mennek le a kijelölt buszállomásra. Az önkormányzat jelenleg is azon dolgozik, hogy ezt rendezzék. Az autóbuszok indulási és érkezési idejéről a www.polazak.rs oldalon érdemes tájékozódni, de a helyi buszállomáson is fel vannak tüntetve a járatok.

Fűtött helyen várhatják a buszokat az utasok Magyarkanizsán

Az utazók örülnek, hogy már fűtött helyen várhatják a buszokat Magyarkanizsán.

Január 15-én megkezdte működését
a magyarkanizsai autóbusz-állomás az IDEA áruház mellett.
Az autóbusz-állomás épületének működtetője a Lešo-trans vállalat.
Az utasok örülnek, hogy fedett épületben,
fűtött helyen várhatják a buszokat.
Főleg a diákok és más településen dolgozók
használják az autóbusz-állomást.
A Szabadkára és Újvidékre induló
és onnan érkező járatok is itt állnak meg.
A lakosok az épületben válthatnak ingyenesen jegyet
az autóbuszokra, és a mosdót is használhatják.
Az autóbusz-állomás épületének közelében
új villanyrendőrt is kihelyeztek.
Az új villanyrendőr segítségével még biztonságosabb
a közlekedés az autóbusz-állomás felé.
A korábban használt szabadkai buszmegállót lezárták.
Továbbra is vannak olyan autóbusz társaságok,
akik nem tartják be a szabályokat,
és nem mennek le a kijelölt buszállomásra.
Magyarkanizsa önkormányzata azon dolgozik,
hogy ezt a problémát rendezzék.
Az autóbuszok indulási és érkezési idejét
a www.polazak.rs internetes oldalon lehet megtekinteni.
A helyi buszállomáson is fel vannak tüntetve a járatok.


Tüntettek a szabadkai gazdák

A délelőtt folyamán egyórás figyelemfelkeltő gyülekezőt tartottak traktoraikkal a Nagyfényi úton.

A forgalmat azonban nem korlátozták. Mint mondják, azért gyűltek össze, mert egyrészt pont egy éve zajlottak a nagy gazdatüntetések országszerte, másrészt pedig, hogy megegyezzenek további lépéseikről. Azt mondják, a szerb kormány nem teljesítette maradéktalanul az akkor tett ígéreteiket. A pénzügyi kéréseik mellett az árutőzsdén uralkodó helyzet rendezését kérik, mert elégedetlenek a mezőgazdasági termékek árával. Az új mezőgazdasági miniszterrel való egyeztetést követelik.

Tüntettek a szabadkai gazdák

Tegnap délelőtt 1 órás tüntetést tartottak traktoraikkal a szabadkai gazdák.

Tegnap május 19-e, vasárnap volt.
A nagyfényi úton tüntettek a szabadkai gazdák.
Tüntettek, de a forgalmat nem zárták le a gazdák.
A gazdák elmondták, azért gyűltek össze,
mert 1 éve történtek a nagy gazdatüntetések Szerbiában.
A gazdák elmondták, azért gyűltek össze, hogy
megegyezzenek a további kéréseikkel kapcsolatban.
Azt mondják, a szerb kormány nem teljesítette egészen
az akkor tett ígéreteiket.
A szerb kormányban azok a politikusok vannak,
akik döntéseikkel az országot irányítják.
A gazdák elégedetlenek a mezőgazdasági termékek árával.
Az új mezőgazdasági miniszterrel való megbeszélést követelik.


Továbbra is jelenthetik a júliusi viharkárokat a szabadkai polgárok az önkormányzat illetékeseinél.

A viharos szél, a jégverés, az özönvízszerű eső által okozott károkat szeptember 19-ig lehet jelenteni személyesen a Városháza földszintjén található ügyfélközpontban, telefonon vagy e-mailben az alábbi elérhetőségeken:
tel.: 024/626-932 vagy 064/8477635
e-mail: stefan.novakovic@subotica.rs

Továbbra is be lehet jelenteni a viharkárokat Szabadkán

Szeptember 19-ig lehet bejelenteni a viharkárokat Szabadkán.

A júliusi viharkárokat tudják bejelenteni
szeptember 19-ig a szabadkai lakosok.
A viharos szél, a jégverés,
a nagy mennyiségű eső okozta károkat
lehet bejelenteniük a szabadkai lakosoknak.
Személyesen a Városháza földszintjén található ügyfélközpontban,
telefonon vagy e-mailben lehet bejelenteni a júliusi viharkárokat:
Telefonszám:
024 626932 vagy 064 8477635E-mail cím:
stefan.novakovic@subotica.rs


Szúnyogirtást végeznek a napokban Szabadkán

Július 5-e és 10-e között földi szúnyogirtást végeznek Szabadka egyes helyi közösségeiben.

A kifejlett szúnyogok irtása az említett időszakban - kedvező időjárási viszonyok mellett - 18 órától 23 óráig történik majd. A használt szer mérgező lehet a méhekre, ezért az illetékesek arra kérik a méhészeket, hogy kaptáraikat zárják be, vagy helyezzék ki legalább 5 kilométerre a kezelt területtől. A földről történő irtást a Sétaerdő, a Központ I, a Központ II, a Központ III, a Harcosok sorakozója lakótelepen és a Bajnát helyi közösségekben végzik.

Mától szúnyogirtást végeznek Szabadka egyes helyi közösségeiben.

Ma július 5-e, szerda van.
Július 10-ig végzik a szúnyogirtást Szabadka területén.
Július 10-e hétfő lesz.
Földi szúnyogirtás lesz,
vagyis autóból történik majd a szúnyogirtás.
A kifejlett szúnyogok irtása akkor történik
az említett időszakban, ha kedvező időjárás lesz.
Kedvező időjárás a szúnyogirtásra akkor van,
ha nem esik az eső, nem fúj a szél.
A szúnyogirtás este 6 óra és este 11 óra között történik majd.
A szúnyogirtásnál használt szer mérgező lehet a méhekre.
Ezért arra kérik a méhészeket, hogy kaptáraikat zárják be,
vagy helyezzék ki legalább 5 kilométerre a kezelt területtől.
A földről történő irtást a Sétaerdő, a Központ I,
a Központ II, a Központ III,
a Harcosok sorakozója lakótelepen
és a Bajnát helyi közösségekben végzik.


Szabadka: Megtelt a Vöröskereszt által működtetett átmeneti melegedő

A szolgáltatásra való jogosultságról a Szociális Központ dönt.

A Vöröskereszt által működtetett szabadkai átmeneti melegedő teljesen megtelt. A legtöbb felhasználó 60 év feletti. A rendelkezésre álló 12 férőhelyet már november 30-án betöltötték, és ez a mai napig változatlan, nyilatkozta Miodrag Varo a Politika napilapnak. A Vöröskereszt szakmunkatársa hozzátette, hogy az önkéntesek a nap 24 órájában teljesítenek szolgálatot a szállón.
A téli hónapokban azokat a személyeket helyezik el itt, akik nem rendelkeznek lakhellyel és megfelelő életkörülményekkel. A melegedőben napi háromszori étkezést, főtt ebédet, orvosi ellátást és gyógyszeres kezelést is kapnak az érintettek. Az ünnepek alatt összegyűjtött adományokból pedig mindenkinek új cipőt tudtak vásárolni.

Megtelt az ideiglenes melegedő Szabadkán

Teljesen megtelt a szabadkai ideiglenes melegedő.

A melegedőt a Vöröskereszt működteti.
A melegedőben a legtöbb felhasználó 60 év feletti.
A melegedőben 12 férőhely van.
Ezt a 12 férőhelyet már november 30-án betöltötték,
és jelenleg is így van.
A melegedőben önkéntesek dolgoznak.
Az önkéntesek egész nap segítik a melegedő munkáját.
A téli hónapokban azokat a személyeket helyezik el
a melegedőben, akiknek nincs lakhelyük.
A melegedőben napi 3 étkezést, főtt ebédet, orvosi ellátást
és gyógyszeres kezelést is kapnak a felhasználók.
Az ünnepek alatt összegyűjtött adományokból
mindenkinek új cipőt tudtak vásárolni.
A Szociális Központ dönt arról, hogy kik használhatják
az ideiglenes melegedőt.


Megnyitott a palicsi akvapark szabadtéri része

A korábbi bejelentéseknek megfelelően júniustól bővített tartalommal várják a fürdőzőket. A füves területen termálmedence, felnőtt- és gyermekcsúszdák is találhatók.

A csúszdatoronyból kilenc útvonalon csúszhatunk le, vannak nagy sebességű nyílegyenes csúszdák, és valamivel lassúbb, kanyargósak is. A gyerekszigeten további öt kisebb csúszdát használhatnak a gyerekek.
A beltéri tartalmak továbbra is elérhetők, vagyis a medencék, pezsgőfürdők és a wellness-részleg is működik.
A napijegy felnőtteknek 900 dinár, gyerekeknek 600. A félnapos jegy, amely 16 és 20 óra között érvényes, 600, illetve 400 dinár. A családi jegy egész napra 2500 dinárba kerül, míg fél napra 1500-ba.

Megnyílt a palicsi akvapark szabadtéri része.

A füves területen termálmedence, felnőttcsúszdák
és gyermekcsúszdák is találhatók.
A csúszdatoronyból 9 útvonalon csúszhatunk le.
Az akvapark szabadtéri részén vannak
nagy sebességű egyenes csúszdák,
és lassúbb, kanyargós csúszdák is.
A gyerekszigeten további 5 kisebb csúszdát használhatnak a gyerekek.
Az akvaparkban a beltéri medencék, pezsgőfürdők
és a wellness-részleg is működik.
A napijegy felnőtteknek 900 dinár,
gyerekeknek 600 dinár.
A félnapos jegy, 600 dinár a felnőttek részére,
a gyerekeknek 400 dinár.
A félnapos jegy délután 4 óra és este 8 óra között érvényes,
A családi jegy egész napra 2500 dinárba kerül.
A félnapos jegy családok részére 1500 dinárba kerül
a palicsi akvaparkban.


Bevezették az e-pénztárcát az újvidéki autóbuszjáratokon

Az e-pénztárca műanyag kártyáját 10 év feletti személyek vehetik igénybe 400 dináros áron.

Az Újvidéki Közlekedési Vállalat január 22-től bevezette az e-pénztárcát az autóbuszjáratokon. A kártyát a közvállalat értékesítési pontjain, a buszmegállókban vagy az NSmart applikáción keresztül lehet feltölteni.
Az e-pénztárca nem személyhez kötött, így egyetlen kártyát több személy is használhat. Segítségével egyszerű érintéssel lehet fizetni az autóbuszokban elhelyezett eszközökön.
Ivan Radojičić, igazgató, Városi Közlekedési Vállalat, Újvidék: „A polgárok nagy érdeklődést mutattak az elektronikus pénztárca iránt, továbbá reméljük, hogy sikerül elérnünk célunkat, ami elsősorban a jegyvásárlás egyszerűsítése, a megállókban való várakozás lerövidítése, és ezzel együtt az menetrend megbízhatóbbá tétele. A legfontosabb az, hogy tovább növeljük az utasok és más közlekedési résztvevők biztonságát.”

E-pénztárcák az újvidéki buszokon

Január 22-től bevezették az e-pénztárcát az újvidéki autóbuszokon.

Az e-pénztárca elektronikus pénztárcát jelent.
Az e-pénztárca 1 műanyag kártya.
Az e-pénztárcát 10 év feletti személyek tudják használni.
Az e-pénztárca 400 dinárba kerül.
Az Újvidéki Közlekedési Vállalat vezette be
az e-pénztárcát az autóbuszjáratokon.
A kártyát az Újvidéki Közlekedési Vállalat értékesítési helyein,
a buszmegállókban
vagy az NSmart nevű internetes alkalmazáson keresztül lehet feltölteni.
Az e-pénztárca nem személyhez kötött.
Ez azt jelenti, hogy 1 kártyát több személy is használhat.
Az e-pénztárca segítségével egyszerű érintéssel lehet fizetni
az autóbuszokban elhelyezett eszközökön.
Az e-pénztárca iránt sok újvidéki lakos érdeklődik.
Az e-pénztárca célja a jegyvásárlás egyszerűsítése,
a megállókban való várakozás lerövidítése,
és a menetrend megbízhatóbbá tétele.
Az e-pénztárca legfontosabb célja az, hogy
még biztonságosabban utazzanak az utasok
és más közlekedési résztvevők.


Ingyenes lehet az óvoda Szabadkán

Ingyenes lehet ősztől az óvodai szolgáltatás igénybevétele Szabadkán. Több mint 4500 gyerek járhatna díjmentesen a Naša radost Iskoláskor Előtti Intézmény óvodáiba.
Mostanáig a város a piaci ár 80 százalékát biztosította, a szülők fedezték a maradék 20 százalékot, most viszont azt tervezik, hogy szeptember elsejétől ingyenessé teszik az állami óvodát.
Azok a szülők, akik a gyerekeiket magánóvodákban helyezik el, részbeni költségtérítést kaphatnak 10 ezer dinár összegben. Az ingyenes óvodahasználatról szóló határozatról a jövő héten dönt a szabadkai VKT.

Ingyenes lehet az óvoda Szabadkán

Jövő héten döntenek arról, hogy ingyenes legyen-e az óvoda Szabadkán.

Ha ezt elfogadják, akkor szeptembertől
ingyenes lesz az óvoda Szabadkán.
Ez azt jelenti, hogy több mint 4500 gyerek járhatna ingyen
a Naša radost Iskoláskor Előtti Intézmény óvodáiba.
Jelenleg a szülőknek fizetniük kell
az állami óvodákban is.
Tervek szerint szeptember 1-jétől
ingyenesek lesznek az állami óvodák.
Azok a szülők, akik a gyerekeiket
magánóvodákban helyezik el,
10 ezer dináros támogatást kaphatnának.
Ezekről a tervekről jövő héten hoznak döntést.


Hamarosan megindul a megfigyelés

Legkésőbb májusban kezdheti meg működését a kiterjesztett videó-megfigyelő rendszer Szabadkán. A kamerákat már számos helyen felszerelték, de egyelőre nem üzemelnek.

Általános megfigyelésre fogják használni a kamerák legnagyobb részét, 13 helyen pedig sebességmérésre. A kereszteződéseknél a gyorshajtókat fülelnék le. A rendszerrel képesek leolvasni a rendszámtáblát, megállapítani az autó márkáját, színét. Valamint a felelősség megállapítása során is felhasználhatók lesznek a felvételek. A gépjárművek belterébe nem lehet belesni vele, azaz az öv- és mobiltelefon-használatot nem tudják szabályozni. A rendszert egyébként a belügyminisztériumi ellenőrzést és jóváhagyást követően üzemelik be.

Hamarosan megindul a megfigyelés

Legkésőbb májusban kezdheti meg működését a kamerás-megfigyelő rendszer Szabadkán.

A kamerákat már több helyen felszerelték, de még nem működnek.
Általános megfigyelésre fogják használni a kamerák legnagyobb részét.
A kamerákat 13 helyen sebességmérésre is használják majd.
Az útkereszteződéseknél a gyorshajtókat ellenőrzik majd a kamerák.
A kamerák le tudják olvasni a rendszámtáblát,
megtudják figyelni az autó márkáját és színét.
A kamerákkal a gépjárművek belső részébe nem lehet betekinteni.
Ez azt jelenti, hogy az öv- és mobiltelefon-használatot
nem tudják megfigyelni a kamerák.
A kamerákat még le kell ellenőrizni,
és csak ez után tudnak működni.


Sokkal kevesebb busz jár augusztustól Szabadkán

Augusztustól ritkulnak, illetve megszűnnek a Subotica-trans Utasszállító Közvállalat egyes városi és peremvárosi járatai.

Az 1a jelzésű autóbuszok hétvégenként Kelebiára az eddigi fél óra helyett óránként járnak majd. A Makkhetes és a Bajai út között közlekedő 3-as buszok az eddigi 45 perc helyett óránként indulnak. A 4-es és 8a-s jelzésű autóbuszok szombaton és vasárnap nem fognak közlekedni. Az egyik fő vonalnak számító 16-os járaton is lesznek korlátozások. Az erre vonatkozó változásokat még nem tették közzé, ezért indulás előtt érdeklődjenek telefonon az utasforgalmi vállalat információs szolgálatánál. A peremvárosi járatok közül a 19-es, 22-es, 23-as, 25-ös, 26-os, 28-as és 30-as jelzésű buszok indulásában lesz változás. Ezek megtalálhatók a sutrans.rs címen.

Sokkal kevesebb busz fog járni augusztustól Szabadkán.

Augusztustól ritkulnak vagy megszűnnek
a Subotica-trans Utasszállító Közvállalat
egyes szabadkai járatai.
Augusztustól az 1a jelzésű autóbuszok
hétvégenként Kelebiára óránként járnak majd.
Hétvége szombat és vasárnap.
A Makkhetes és a Bajai út között
közlekedő 3-as buszok augusztustól
óránként indulnak majd.
Augusztustól a 4-es és a 8-as jelzésű autóbuszok
szombaton és vasárnap nem fognak közlekedni.
Augusztustól a 16-os járat közlekedésében is
lesznek változások.
Még nem lehet tudni, hogy ennél
a járatnál milyen változások lesznek,
ezért indulás előtt érdemes érdeklődni.
Információért a Subotica-trans közvállalat
telefonszámát lehet hívni.
Érdeklődni a 024 555 566-os
telefonszámon lehet.
Augusztustól a 19-es, 22-es, 23-as,
25-ös, 26-os, 28-as és 30-as jelzésű buszok
indulásában is lesz változás.
Ezeknek a járatoknak a változása
megtalálható a sutrans.rs internetes oldalon.


Három új gépkocsival bővült a magyarkanizsai Egészségház

A beruházás értéke 5 millió 500 ezer dinárt tesz ki, melyet Magyarkanizsa önkormányzata különített el a költségvetésből.

Az új autók Martonoson, Oromhegyesen és Magyarkanizsán szolgálnak majd. A gépjárművek segítségével a nővérek, orvosok, szakemberek olyan betegekhez is eljuthatnak, akik nem tudják otthonaikat elhagyni, vagy nincs módjukban eljutni a legközelebbi egészségházba. Gyólay Karolina, Magyarkanizsai Egészségház igazgatója: „Csak a nővérek tízezer látogatást végeznek el évente ezekkel a személygépkocsikkal. Persze, az orvosok is használják őket különösen falvakon házi látogatáskor, illetve amikor ki kell menni helyettesíteni egy másik orvost, valamint olyan falvakba ahonnan Kanizsáról küldünk ki kétszer-háromszor hetente orvost.”
Magyarkanizsa önkormányzata már a tavalyi évben is vásérolt három személygépkocsit az intézménynek, így már hat új, felszerelt autó segítségével tudják ellátni a munkájukat az egészségügyi dolgozók. Fejsztámer Róbert, Magyarkanizsa polgármestere: „5 és fél millió dinárt különítettünk el erre a három autóra. Természetesen éves szinten az önkormányzat több mint 12 millió dinárral támogatja az Egészségház működését, azért hogy a lakosoknak minden szolgáltatás, kényelem meglegyen.”
Magyarkanizsa községhez 11 település tartozik, ezért is fontos, hogy az Egészségház megfelelően felszerelt gépparkkal rendelkezzen, a szakembereknek ugyanis igen nagy területet kell lefedniük napi szinten.

3 új autót kapott a magyarkanizsai Egészségház Magyarkanizsa városától.

Az új autókat Martonoson, Oromhegyesen
és Magyarkanizsán használják majd.
Az új autók segítségével a nővérek, orvosok,
szakemberek olyan betegekhez is eljuthatnak,
akik nem tudják otthonaikat elhagyni,
vagy nem tudnak eljutni a legközelebbi egészségházba.
Gyólay Karolina, a Magyarkanizsai Egészségház igazgatója elmondta,
csak a nővérek 10 ezer látogatást végeznek el évente
ezekkel az autókkal.
Az egészségház igazgatója azt is elmondta,
hogy az orvosok is használják az autókat,
főleg falvakon házi látogatáskor.
Magyarkanizsa városa már a tavalyi évben is
vásárolt 3 autót az egészségháznak.
Így már 6 új, felszerelt autó segítségével
tudják ellátni a munkájukat az egészségügyi dolgozók.
Magyarkanizsa községhez 11 település tartozik.
Ezért fontos, hogy az Egészségház megfelelően felszerelt
járművekkel rendelkezzen.


A legidősebb szabadkaiakat keresi a Vöröskereszt

A legidősebb szabadkai hölgyet és urat, továbbá a leghosszabb idő óta házasságban élő párt keresi a szabadkai Vöröskereszt.

A kiírásra október 9-e és 25-e között lehet jelentkezni. Szerkesztőségünkhöz eljuttatott közleményükben azt írják, jelentkezni a 024/621-101-es telefonszámon lehet, vagy személyesen a Vöröskereszt szabadkai székhelyén, a Fasizmus áldozatainak tere 3-as szám alatt. Hozzáteszik, az októberi hónapot az idős polgároknak szentelik.

A legidősebb szabadkai hölgyet és urat keresi a szabadkai Vöröskereszt.

A leghosszabb idő óta házasságban élő párt keresi
a szabadkai Vöröskereszt.
Október 9-e és 25-e között lehet jelentkezni a felhívásra.
Jelentkezni a 024 621 101-es telefonszámon lehet.
Személyesen is lehet jelentkezni a felhívásra
a Fasizmus áldozatainak tere 3-as címen.
A szabadkai Vöröskereszt az októberi hónapban
több programot is szervez az idős lakosok számára.


71 új kamera figyeli szeptembertől a közlekedést Szabadkán

A tervek szerint szeptember 1-jén kezdi meg működését a kiterjesztett videó-megfigyelő rendszer Szabadkán. A kamerákat már számos helyen felszerelték, de egyelőre nem működnek.

A berendezések 13 helyen mérnek majd sebességet, a felvételek alapján pedig a hatóságok a szabálysértőkkel szemben is intézkedni tudnak, valamint a felelősség megállapítása során is felhasználhatók lesznek.
Összesen 71 kamera kihelyezése van folyamatban, ezek a fontosabb kereszteződéseket és forgalmasabb utakat figyelik majd.
A rendszer kiépítése több mint kétmillió euróba került. A munkával a belgrádi Macchina security céget bízták meg, mellyel három évre kötöttek szerződést - írja a Politika. A napilap információi szerint a kamerák nem alkalmasak arra, hogy „belássanak” az autókba, vagyis azt nem figyelik, hogy a sofőr be van-e kötve, vagy használja-e a mobilját. Azt is kiemelik, hogy a rendszer nem alkalmaz arcfelismerő szoftvert, vagyis csak a járműről, nem annak vezetőjéről gyűjt információkat.
A rendszer beüzemeléséhez a belügyi tárca jóváhagyása is szükséges, az engedély megérkezésétől is függ, hogy tartható-e a szeptember 1-jei határidő.

Új kamerák figyelik majd a közlekedést Szabadkán

Szeptember 1-től 71 új kamera figyeli a közlekedést Szabadkán.

A kamerákat már több helyen is felszerelték,
de még nem működnek.
A kamerák 13 helyen mérnek majd sebességet.
A kamerák felvételei alapján a rendőrség tudni fogja,
hogy melyik járművel követték el a szabálysértést.
A kamerák felvételei alapján kapják a büntetést a szabálysértők.
A felvételeket a rendőrség fel tudja majd használni
a szabálysértők ellen.
Összesen 71 kamerát helyeznek ki.
Ezek a kamerák a fontosabb útkereszteződéseket
és forgalmasabb utakat figyelik majd.
Információk szerint a kamerák nem alkalmasak arra,
hogy „belássanak” az autókba.
Ez azt jelenti, hogy azt nem figyelik, hogy
a sofőr be van-e kötve, vagy használja-e a mobilját.
A kamerák nem használnak arcfelismerő programot.
Ez azt jelenti, hogy csak a járműről,
nem annak vezetőjéről gyűjt információkat a kamera.
A tervek szerint a kamerák szeptember 1-jétől
működni fognak Szabadka területén.


Kommunális rendőröket alkalmaznának Szabadkán

Ennek kapcsán hirdetettek pályázatot az észak-bácskai városban.

A jelentkezési határidő október 3-a, a meghallgatások pedig október 10-én lesznek. Összesen tíz személynek van most lehetősége arra, hogy szakmai továbbképzésre menjen. Ha megfelelnek, munkaviszonyba léphetnek. Ami az általános feltételek között szerepel, az a szerb állampolgárság, a nagykorúság és a büntetlen előélet.

Kommunális rendőrnek lehet jelentkezni Szabadkán

Kommunális rendőri munkára lehet jelentkezni Szabadkán.

A jelentkezési határidő október 3-a.
A kommunális rendőri munkára való
meghallgatások október 10-én lesznek.
Összesen 10 ember vehet majd részt
szakmai továbbképzésen.
A szakmai továbbképzésen
a jelentkezők azt tanulják,
hogyan kell a munkájukat jól végezni.
Ha ez a 10 ember megfelel,
akkor megkapják a kommunális rendőri munkát.
A munkára való feltétetel,
hogy a jelentkezőnek legyen
szerb állampolgársága,
nagykorú legyen és büntetlen előélete.


Befűtöttek Nagybecskereken

Nagybecskereken október 15-én megkezdődött a távfűtés.

Meleg van a mintegy 8500 lakásban, és úgyszintén a távfűtésre rákapcsolódott középületekben is. A kedvező időjárásnak köszönve a földgázzal illetve fával vagy szénnel fűtő családi házak többségében inkább még csak az esti órákban melegítenek.
A fűtés a család költségvetésétől függ. Az elmúlt két év alatt Nagybecskereken 40 millió dinárt fordítottak a rendszer felújítására. Az idén 150 új lakást csatlakoztattak a városi hővezetékre

Elindult a távfűtés Nagybecskereken

Október 15-től megkezdődött a távfűtés Nagybecskereken.

Összesen 8500 lakásban van már meleg
a távfűtésnek köszönhetően Nagybecskereken.
Azokban a családi házakban, ahol
földgázzal, fával vagy szénnel fűtenek,
ott főleg csak az esti órákban melegítenek.
Ez a száraz és meleg őszi napok miatt van így
sok családi házban.
Az elmúlt 2 évben nagyon sok pénzt költöttek
a fűtési rendszer felújítására Nagybecskereken.
Az idén 150 új lakást csatlakoztattak
a városi távfűtésre Nagybecskereken.
Idén 2023 van.


Megújul a szabadkai Városi Stadion + VIDEÓ

A labdarúgópálya füvét már felszedték, a helyére pedig úgynevezett hibrid borítás, vagyis fű és műfű kombinációja kerül.

A pénzt az Európai Labdarúgó-szövetség biztosítja. Az UEFA több mint hárommillió euróval támogatja a szerbiai klubokat, ezúttal azokat, melyek nem jutottak be az európai ligákba.
A munkálatok befejezésére 60 napot irányoztak elő, ami azt jelenti, hogy várhatóan augusztus végére befejeződnek - jelentette be Nikola Simović, a Spartacus Labdarúgó Klub elnöke. Hozzátette: hamarosan a segédpályákon is megkezdődik a felújítás.

Megújul a szabadkai Városi Stadion

Már zajlik a szabadkai Városi Stadion felújítása.

A labdarúgópálya füvét már felszedték.
A régi pálya helyére fű és műfű keveréke kerül majd.
A felújításhoz szükséges pénzt
az Európai Labdarúgó-szövetség adja.
A munkálatokat 60 napon belül kell befejezni.
Ez azt jelenti, hogy várhatóan augusztus végére
fejeződik be a felújított Városi Stadion.
Hamarosan a segédpályákon is megkezdődik a felújítás.


Szabadkán is tarthatók nyilvános művelődési programok

Az események megtarthatók, de csak szigorú korlátozások mellett.

A helyi törzskar közlése szerint a zárt helyiségben tartott eseményeken legfeljebb 500 fő lehet, és minden második ülőhelyet szabadon kell hagyni. A látogatóknak és az alkalmazottaknak is kötelező a maszk viselése. Nyílt térben is ezek a szabályok érvényesek, azzal, hogy biztosítani kell a másfél métert az emberek között. A szórakozóhelyek ezentúl 24 óráig lehetnek nyitva a város területén.

Enyhítések Szabadkán is

Enyhítenek a koronavírus-járvány miatt meghozott szabályokon Szabadkán is.

Az események,
a rendezvények megtarthatók,
de szigorúan be kell
tartani a szabályokat.
A zárt helységekben
most már maximum
500 ember lehet bent.
A zárt helyiségekben
minden 2. ülőhelyet
szabadon kell hagyni.
A zárt helyiségekben
kötelező a maszk viselése,
az alkalmazottaknak
és a vendégeknek is.
Nyílt térben is
ugyanezeket a szabályokat
kell betartani.
Nyílt téren az 1,5 méter
távolságot be kell tartani.
A szórakozóhelyek
24 óráig lehetnek
nyitva Szabadka területén is.


Vásár a szabadkai belvárosban

Jótékonysági utcai vásárt tartanak ma Szabadkán, az Ago Mamužić utcában, a Zeneiskola és az MTTK épülete közötti részen, Szabadka Város napja alkalmából.

Most hatodszor szervezik meg, ugyanezt még a Múzeumok éjszakáján is megtartják. A bejelentések szerint kiállítók, árusok és előadók is érkeznek, akik műhelymunkákat is tartanak. A vásáron használt ruhát, kézműves termékeket és természetes alapanyagú gyümölcstermékeket árulnak.
A vásár 16 órakor nyit, a zenés program 21 órakor kezdődik. Ebben az időszakban az Ago Mamužić utcát lezárják.

Vásár Szabadka központjában

Jótékonysági utcai vásárt tartanak ma Szabadka központjában.

Ma szeptember 3-a, szombat van.
Szabadkán, az Ago Mamužić utcában,
a Zeneiskola és az MTTK épülete közötti részen
tartják meg ma a jótékonysági vásárt.
Szabadka Város napja alkalmából
tartanak ma jótékonysági vásárt.
Idén 6. alkalommal szervezik meg a vásárt.
Kiállítók, árusok, előadók érkeznek
a vásárra és különböző foglalkozások is
várják a látogatókat.
A vásáron használt ruhákat,
kézműves termékeket és természetes
alapanyagú gyümölcstermékeket is árulnak majd.
A jótékonysági vásár ma délután 4 órakor nyit.
A zenés program ma este 9 órakor
kezdődik Szabadka főterén.
Ebben az időszakban az Ago Mamužić utcát lezárják.


A bunyevácok megünnepelték a Nagy Prélót Szabadkán

A hagyományokhoz híven most is kiválasztották a legszebb dalt, a legszebb táncot és a legfinomabb ételt.

Ezen kívül nem maradt el a legszebb hölgy kiválasztása sem, amelyen 13, bunyevác népviseletbe öltözött lány vett részt. Idén két lány osztozott az első helyen, Jovana Vidaković és Dunja Takač. A rendezvényen részt vett Stevan Bakić is. A szabadkai polgármester ünnepi beszédében kiemelte, az elmúlt három évben a bunyevácok fontos lépéseket tettek közösségük megmaradása érdekében, a többi között, hogy 2021-ben Szabadkán a bunyevác nyelv is hivatalos használatba került.
Suzana Kujundžić Ostojić, a Bunyevác Nemzeti Tanács elnöke pedig arról beszélt, mennyire fontos nemzeti közösségüknek, hogy az ünnep alkalmával bemutassák kultúrájukat, hagyományaikat. Az első nyilvános prélót egyébként 145 évvel ezelőtt rendezték meg.

Megtartották a Nagy Prélót a bunyevácok Szabadkán

Tegnap tartották meg a Nagy Préló nevű ünnepséget a bunyevácok Szabadkán.

Tegnap február 3-a, szombat volt.
A bunyevác 1 nemzetiség.
A bunyevácok a Nagy Prélón kiválasztották a legszebb dalt,
a legszebb táncot és a legfinomabb ételt.
Az ünnepségen kiválasztották a legszebb bunyevác hölgyet is.
A szépségversenyen 13, bunyevác népviseletbe öltözött lány vett részt.
Az ünnepségen Jovana Vidakovićot és Dunja Takačot választották
a legszebb bunyevác lánynak.
A rendezvényen részt vett Stevan Bakić,
Szabadka polgármestere is.
Stevan Bakić beszédében elmondta, az elmúlt 3 évben
fontos intézkedés volt, hogy Szabadkán
a bunyevác nyelv is hivatalos használatba került.
Suzana Kujundžić Ostojić arról beszélt az ünnepségen,
hogy nagyon fontos a bunyevácoknak,
hogy az ünnepen bemutassák kultúrájukat, hagyományaikat.
Suzana Kujundžić Ostojić a Bunyevác Nemzeti Tanács elnöke.
Az első nyilvános prélót 145 évvel ezelőtt rendezték meg.


Hosszabbított nyitvatartással működik a palicsi akvapark

Az üzemeltető tájékoztatása szerint április 3-ától minden nap 10 és 20 óra között tart nyitva, vagyis két órával tovább a korábbinál.

A belépőjegy ára nem változik: az egész napos fürdőzését 900 dinárt, a félnaposért 600 dinárt kell fizetni.
Változás, hogy a féláras jegy nem 15, hanem 16 órától érvényes, viszont így is egy órával hosszabb használatra jogosít.
Az akvaparknak továbbra is csak a fedett része látogatható, mely négy medencét és két csúszdát foglal magába.
A wellness és spa részleg használata 500 dinárba kerül.
A szabadtéri tartalmak várhatóan június 1-jétől válnak elérhetővé - írja közleményében az Elitte Palić vállalat.

Mától hosszabbított nyitvatartással működik a palicsi akvapark.

Ma április 3-a, szerda van.
Mától minden nap délelőtt 10 órától
este 8 óráig tart nyitva a palicsi akvapark.
Ez azt jelenti, hogy mától 2 órával tovább működik a korábbinál.
A belépőjegy ára nem változik.
Az egész napos fürdőzésért 900 dinárt kell fizetni.
A félnapos fürdőzésért 600 dinárt kell fizetni a palicsi akvaparkban.
A félnapos jegy mától délután 4 órától este 8 óráig érvényes.
Az akvaparknak továbbra is csak a fedett része látogatható.
A fedett részben 4 medence és 2 csúszda található.
A wellness és spa részleg használata 500 dinárba kerül.
A szabadtéri medencék várhatóan június 1-jétől nyílnak meg
a fürdőzni vágyó lakosok előtt.


Szabad a móka - megnyitott a szabadkai jégcsúszda

Minden korosztály ingyenesen lecsúszhat rajta egészen január 31-ig, mindennap 9 és 21 óra között.

Emellett Szabadka területén hét ideiglenes korcsolyapályát is felállítanak: a Harcosok sorakozója lakótelepen, Bajmokon, Nagyfényen és Csantavéren, a hétvégétől pedig Hajdújáráson, Palicson és Tavankúton is ingyenesen igénybe vehetik az érdeklődők a pályákat. A szervezők korcsolyákat is biztosítanak.
A csúszdához hasonlóan, a korcsolyapályák is 9 és 21 óra között fogadják a szórakozni vágyókat.

Megnyitott a szabadkai jégcsúszda

Megnyílt a csúszda Szabadka központjában.

A jégcsúszdán minden korosztály ingyenesen lecsúszhat.
Egészen január 31-ig lesz a jégcsúszda használható.
Mindennap reggel 9 órától este 9 óráig használható a jégcsúszda.
Szabadka területén még 7 ideiglenes korcsolyapályát is felállítanak.
A Harcosok sorakozója lakótelepen, Bajmokon, Nagyfényen
Csantavéren, Hajdújáráson, Palicson
és Tavankúton is ingyenesen használhatják majd az érdeklődők a pályákat.
Hajdújáráson, Palicson és Tavankúton
a hétvégétől fog működni a korcsolypálya.
A szervezők korcsolyákat is biztosítanak.
Az ideiglenes korcsolyapályákat is
reggel 9 órától este 9 óráig használhatják a szórakozni vágyók.


Kamerákat szerelnek fel Szabadkán és környékén

Bekamerázzák Szabadkát, sőt, a környező településeket is.

77 új készüléket helyeznek majd ki, a munkálatok 226 millió dinárba kerülnek, a kivitelezéssel egy belgrádi céget bíztak meg. A vállalatnak havonta fizet majd a város, a rendszer beüzemelését követő három évben. A kamerákkal a közterületeket és a főbb útvonalakat figyelik majd, az utakon lévők sebességet is mérnek, és felismerik az autók rendszámát. A készülékek többségét a városban helyezik el, de Palicsra, Hajdújárásra és Csantavérre is jut belőlük.

Bekamerázzák Szabadkát és a környező településeket is.

Hamarosan 77 új kamerát szerelnek fel
Szabadkán és környékén.
A kamerák a közterületeket és
a főbb útvonalakat figyelik majd.
Közterület például a park, a játszótér, a buszmegálló.
A kamerák az autók sebességét is mérik majd.
A kamerák felismerik az autók rendszámát is.
A kamerák többségét Szabadkán helyezik el.
Palicsra, Hajdújárásra és Csantavérre is
kerül majd ki kamera.


Hétfőtől osztják a kék kukákat a Zorka Helyi Közösség területén

A kukákat ingyen osztják a felhasználóiknak 9 és 14 óra között. Arra kérik az érintetteket, hogy ebben az időszakban legyen otthon az ingatlan tulajdonosa.

Hétfőtől kezdi el kiosztani a kék szemeteskukákat a szabadkai Köztisztasági és Parkosítási Kommunális Közvállalat a Zorka Helyi Közösség területén.
Amennyiben a közvállalat munkatársai nem találnak otthon senkit, utólag is átvehetőek a kukák a közvállalat épületében. A kék szemeteskukák az újrahasznosítható hulladék tárolására szolgálnak.
Elsősorban a tiszta karton és papír, különféle műanyagok, konzervdobozok az élelmiszer-maradványoktól megtisztítva, valamint textíliák és ruhafélék kerülhetnek bele.

Hétfőtől osztják a kék kukákat a Zorka Helyi Közösségben

Hétfőtől osztják a kék színű kukákat a szabadkai Zorka Helyi Közösség területén.

Hétfő március 11-e lesz.
A kék kukákat ingyen osztják
a Zorka Helyi Közösség területén élő lakosoknak.
A kék kukákat délelőtt 9 óra
és délután 2 óra között osztják a lakosoknak.
Arra kérik a lakosokat, hogy délelőtt 9 és délután 2 óra között
legyen otthon a ház vagy a lakás tulajdonosa.
A kék kukákat a szabadkai
Köztisztasági és Parkosítási Kommunális Közvállalat osztja ki.
Ha a közvállalat munkatársai nem találnak otthon senkit,
akkor máskor is át lehet venni a kék kukákat
a Köztisztasági és Parkosítási Kommunális Közvállalat épületében.
A kék szemeteskukákban az újrahasznosítható hulladékot kell tárolni.
Újrahasznosítható hulladék például
a tiszta karton és papír, különféle műanyagok,
konzervdobozok az élelmiszer-maradványoktól megtisztítva,
a ruhaanyagok és ruhafélék.


Változás a csantavéri és a bajmoki egészségház működési rendjében

20 óra után a lakosság egészségügyi ellátását a szabadkai székhelyű Sürgősségi szolgálat veszi át.

Augusztus elsejétől a Csantavér és a Bajmok helyi közösségekben található egészségház hétköznapokon 20 óráig tart nyitva, szombaton pedig 7 és 14 óra között látogatható - tájékoztat a Szabadkai Egészségház.
20 óra után a lakosság egészségügyi ellátását a szabadkai székhelyű Sürgősségi szolgálat veszi át - teszik hozzá. A sürgősségi orvosi ellátással kapcsolatos bővebb információk a Szabadkai Egészségház hivatalos honlapján találhatók.

Változás lesz a csantavéri és a bajmoki egészségház működési rendjében.

Augusztus 1-jétől változik a csantavéri és a bajmoki
egészségház működési rendje.
Ez azt jelenti, hogy este 8 óra után a lakosságnak
a szabadkai Sürgősségi szolgálatra kell mennie
egészségügyi problémájával.
A Csantavér és Bajmok helyi közösségekben található egészségház
hétköznapokon este 8 óráig tart nyitva.
Szombaton reggel 7 óra és délután 2 óra között látogatható .
Még több információ a sürgősségi orvosi ellátással kapcsolatban
a Szabadkai Egészségház hivatalos
internetes oldalán található.


Kövesse okostelefonján a szabadkai autóbuszokat!

Újítással rukkolt elő a szabadkai utasforgalmi közvállalat: az androidos okostelefonokra telepíthető SuBus alkalmazás megmutatja, hány perc múlva érkezik meg egy adott megállóhoz az autóbusz, amire várunk.

Az applikáció nyomon követi a Subotica-trans városi, peremvárosi, helységközi és nemzetközi járatait is, sőt, más társaságok autóbuszait is, amelyeknek regisztrált járatai vannak Szabadka Város területén. Az új SuBus alkalmazás díjmentesen letölthető a Google play áruházból, illetve erre a linre kattintva.
Az app letöltése után az utazónak nincs más dolga, minthogy megjelöli, hogy melyik autóbusz-megállóban áll és melyik irányba várja a legközelebbi járatot. Az alkalmazás egy térképen feltünteti, hogy az autóbusz abban a pillanatban merre tartózkodik, és hogy hány perc múlva érkezik meg az adott állomásra.

Okostelefonon lehet követni a szabadkai autóbuszokat

Most már a szabadkai Subotica-trans autóbuszait le lehet követni az okostelefonunkon.

A Subotica-trans
1 szabadkai utasforgalmi
vállalat.
A Subotica-trans
buszaival tudunk közlekedni
több vajdasági településre is.
Akinek androidos
okostelefonja van,
az le tudja tölteni
a SuBus applikációt.
A SuBus applikáció
megmutatja, hogy
hány perc múlva
érkezik meg a busz,
amit várunk.
Az új SuBus applikáció
ingyenesen letölthető
a Google play áruházból.
Erre a linkre kattintva is
le lehet tölteni
az új SuBus applikációt
az okostelefonra.
A SuBus applikáció
letöltése után
meg kell jelölni,
hogy melyik autóbusz-megállóban
vagyunk,
és melyik irányba várjuk
a legközelebbi járatot.
A SuBus applikáció
1 térképen mutatja,
hogy az autóbusz
abban a pillanatban
hol van, és hogy
hány perc múlva
érkezik meg arra
a buszállomásra,
ahol az utas vár.
A SuBus megmutatja,
az összes járatot,
amit a Subotica-trans indít.


Tüntetés a szigorítás ellen Szabadkán

Tüntetést szerveztek vasárnap este Szabadkán az új intézkedés miatt, miszerint 22 óra után csak védettségi igazolás felmutatásával lehet belépni a szórakozó- és vendéglátóhelyekre.

A demonstrálók valamivel 21 óra után Szabadka legforgalmasabb utcáin vonultak végig, rendőri kíséret mellett. Lezárták néhány percre például a Belgrádi út egy részét, a Strossmayer utcát, de a Dimitrije Tucović utcát is. A résztvevők azt skandálták, hogy nem kellenek a védettségi igazolványok. A tüntetésen többnyire fiatalok vettek részt. Incidensről nem szólnak a hírek.

Tüntetés a szigorítás ellen Szabadkán

Tüntetést szerveztek tegnap este Szabadkán az új szigorítás ellen.

Tegnap október 24-e, vasárnap volt.
Új szigorítás, hogy este 10 óra után
csak védettségi igazolás felmutatásával lehet
belépni a szerbiai szórakozóhelyekre
és vendéglátóhelyekre.
Vendéglátóhely például az étterem, a kávézó, a pizzéria.
Tegnap este 9 óra után Szabadka legforgalmasabb utcáin
sétáltak végig a tüntetők, rendőri kíséret mellett.
A tüntetők lezárták pár percre például
a Belgrádi út 1 részét, a Strossmayer utcát
és a Dimitrije Tucović utcát is.
A tüntetők azt kiabálták, hogy nem kellenek
a védettségi igazolások.
A tüntetésen főleg fiatalok vettek részt.
Információk szerint a tüntetésen nem történt
baleset vagy veszekedés.


Útlezárások lesznek Szabadkán

Hétfőtől több utcát is lezárnak, valamint néhány városi buszjárat útvonalát is megváltoztatják útfelújítási munkálatok miatt Szabadkán - írja a subotica.com.

A forgalmi korlátozások két hétig lesznek érvényben. A szeptember 28-a és az október 12-e közötti időszakban felfüggesztik a forgalmat a Zsinagóga, valamint a Jakab és Komor téren. A Széchenyi István, a Rudics és a Petőfi Sándor utcai részt a Jakab és Komor tér kereszteződésétől a Kossuth Lajos tér körforgalmáig és a Fasizmus áldozatainak teréig lezárják az adott időszakra. A városban torlódás alakulhat ki, mindenki vegye figyelembe a korlátozásokat - tájékoztatnak az illetékesek.

Útlezárások lesznek Szabadkán

Hétfőtől több utcát is lezárnak útjavítás miatt Szabadkán.

Hétfő szeptember 28-a,
holnap lesz.
Hétfőtől több városi
buszjárat útvonalát is
megváltoztatják
az útjavítási munkálatok miatt.
Az útlezárások 2 hétig
fognak tartani.
Szeptember 28-tól
október 12-ig lesznek
útlezárások Szabadkán.
A következő szabadkai
utcákban lesznek útlezárások:
a Zsinagóga téren,
a Jakab és Komor téren,
a Széchenyi István utcában,
a Rudics utcában,
a Petőfi Sándor utcában,
a Jakab és Komor tér
kereszteződésétől
a Kossuth Lajos tér körforgalmáig,
és a Fasizmus áldozatainak
teréig lesznek útlezárások
Szabadkán.
Az útlezárások idején
torlódás alakulhat ki.
Torlódás az, amikor
sok autó összejön
és lassan halad a közlekedés.
Mindenki vezessen
óvatosan és türelmesen
az útlezárások idején is.


Épül a második Lidl Szabadkán

Elkezdték a Lidl áruházlánc második szabadkai üzletének építését.

Az új üzlet a kórház közelében lesz, az egykori Ziper helyén, melyet már csaknem egy éve előkészítettek. A telket most bekerítették, és elkezdődtek a földmunkálatok. A cég közlése szerint egy standard kinézetű, 2400 négyzetméteres épület lesz, parkolóhelyekkel. Szabadkán az első Lidl 2018. október 11-én nyílt meg.

Épül a második Lidl Szabadkán

Elkezdték a Lidl második üzletének építését Szabadkán.

A Lidl 1 nagyobb áruház.
Az új Lidl üzlet a szabadkai kórház közelében lesz.
A régi Ziper üzlet helyére épül
az áruház második üzlete Szabadkán.
A Lidl második üzlete is úgy fog kinézni,
mint az első szabadkai Lidl.
Parkolóhelyek is lesznek a Lidl
második szabadkai üzleténél.
Szabadkán az első Lidl 2018. október 11-én nyílt.


Annak ellenére, hogy megindult a gépjárműforgalom a szabadkai Makszim Gorkij utcai közúti aluljárón, a Subotica-trans autóbuszai továbbra is a kerülőutakon közlekednek a továbbiakig.

Ezt közölték megkeresésünkre az utasforgalmi vállalat illetékesei. Hozzátették, hogy várhatóan akkor térnek vissza a buszok a megszokott útvonalakra, amikor a közúti aluljáró gyalogjárdájának és kerékpártútjának aszfaltozása is befejeződik.

Továbbra is kerülőutakon közlekednek a buszok Szabadkán

A Subotica-trans autóbuszai továbbra is a kerülőutakon közlekednek.

Szombaton megindult a a gépjárműforgalom
a szabadkai Makszim Gorkij utcai közúti aluljárón.
A Subotica-trans autóbuszai
nem ezen az aluljárón fognak közlekedni.
A Subotica-trans autóbuszai a következő napokban is
kerülőutakon közlekednek.
A buszok várhatóan akkor térnek vissza a megszokott útvonalakra,
amikor a közúti aluljáró gyalogjárdájának
és kerékpártútjának aszfaltozása is befejeződik.


Tesla-napok Szabadkán és Szegeden

Nikola Tesla napokat szerveznek Szabadkán és Szegeden. A programok július 12-én, pénteken 12 órától kezdődnek egy elektromos autókat felvonultató találkozóval a városháza előtt, Szegeden. Utána, 17 órától indulnak a résztvevők Mórahalomra, ahol ajándék fürdőbelépőket kapnak a várostól. Július 13-án, szombaton 10 órától pedig a szabadkaiak is megtekinthetik az elektromos autók kiállítását a főtéren. A Nikola Tesla napok keretében lesznek még művelődési és gyermekprogramok is Szabadkán, így minden korosztálynak kellemes időtöltés lehet kilátogatni a rendezvényre - mondta Péter Ottó szervező.
„Ami a szabadkaiaknak fontos, szombaton a főtéren a színház előtt, 10 órától 13 óráig leszünk itt a legmodernebb villanyautókkal, én úgy érzem, hogy ez egy egyedi alkalom, hogy egyrészt tüzetesebben megnézzék a villanyautókat. Hiszen ha Szabadkán nem is annyira, de már Magyarországon mindenki szembesül a zöld rendszámtáblákkal, habár Szabadkán is egyre több villanyautó van. Itt a lényeg az, hogy be tudunk ülni az autóba, tudunk beszélgetni a tulajdonosokkal.”

Tesla-napok Szabadkán és Szegeden

Nikola Tesla 1 nagyon híres szerb származású tudós és feltaláló volt.
Nikola Teslaról nevezték el az elektromos autókat is.
A Tesla-napok programjai július 12-én kezdődnek 12 órától
egy elektromos autókat felvonultató találkozóval
a szegedi városháza előtt.
Holnap július 12-e, péntek lesz.
Utána, délután 5 órától indulnak a résztvevők Mórahalomra,
ahol ajándék fürdőbelépőket kapnak a várostól.
Július 13-án, szombaton délelőtt 10 órától a szabadkaiak is megtekinthetik
az elektromos autók kiállítását a főtéren.
A Nikola Tesla napok alkalmával lesznek még
művelődési és gyermekprogramok is Szabadkán.
A programok szombaton délután 1 óráig tartanak Szabadkán.
Az elektromos autókat a zöld rendszámtábláikról is fel lehet ismerni.
Szabadkán is egyre több az ilyen zöld rendszámtáblájú elektromos autó.


Szabadka: Szerdától az ideiglenes jégpályán is lehet siklani

Ingyenes lesz a korcsolyázás és a korcsolyabérlés is.

Szerdán 12 órától a szabadkai Harcosok Sorakozója lakótelepen felállított ideiglenes korcsolyapályát is használhatják a lakosok. A korcsolyázni vágyók január 30-ig ingyenesen léphetnek jégre az említett helyszínen.
Csütörtöktől minden nap 9 és 21 óra között lesz nyitva a pálya. Emellett a korcsolyabérlés is ingyenes lesz. A lakótelepi pálya befogadóképessége 120 fő.
Egyébként nemcsak Szabadkán van lehetőség az ingyenes korizásra, hanem Bajmokon és Újzsedniken is található hasonló pálya.

Szerdán nyílik az ideiglenes jégpálya Szabadkán

Szerdán 12 órakor nyitják meg az ideiglenes korcsolyapályát Szabadkán.

Szerda december 22-e, holnap lesz.
Az ideiglenes korcsolyapálya a szabadkai
Harcosok Sorakozója lakótelepen lett felállítva.
Azért ideiglenes a korcsolyapálya,
mert a karácsonyi ünnepek idején
lehet majd korcsolyázni rajta.
Az ideiglenes korcsolyapályán
ingyenes lesz a korcsolyázás és a korcsolyabérlés is.
Csütörtöktől minden nap
reggel 9 órától este 9 óráig lesz nyitva
az ideiglenes korcsolyapálya.
Csütörtök december 23-a lesz.
A Harcosok Sorakozója lakótelepen
a korcsolyapályát 120 fő használhatja.
A korcsolyázni vágyók 2022. január 30-ig
használhatják ezt az ideiglenes korcsolyapályát.
Nem csak szabadkán van lehetőség
ingyenes korcsolyázásra.
Bajmokon és Újzsedniken is található
hasonló ideiglenes korcsolyapálya.


Megindult a közlekedés Szabadkán a Radić fivérek és Dušan cár utcákban

A Szabadkai Népszínház felújítási munkálataival párhuzamosan az épülethez vezető utcákat is rendbe hozták.

Az Ivo Vojinović utcát is átépítették, amely a Branislav Nušić utcához kapcsolódik, és a továbbiakban gyalogos zóna lesz.
Ugyanakkor még egy hétig le lesz zárva a Rudics utca - áll Szabadka város közlekedési titkárságának szerkesztőségünkhöz eljuttatott közleményében.
Az írják, a Rudics utca teljes szélességében le lesz zárva a forgalom előtt április 29-ig, mivel a Szabadkai Vízművek és Csatornázási KKV javítási munkálatokat végez.

Tegnap megindult a közlekedés Szabadkán a Radić fivérek és Dušan cár utcákban.

Tegnap április 23-a, kedd volt.
A Szabadkai Népszínház felújítási munkálataival együtt
az épülethez vezető utcákat is rendbe hozták.
Az Ivo Vojinović utcát is átépítették.
Ez az utca a Branislav Nušić utcához kapcsolódik.
Az Ivo Vojinović utca továbbiakban gyalogos zóna lesz.
Ez azt jelenti, hogy ezen az utcán már csak
gyalog szabad közlekedni.
A Rudics utca teljesen le lesz zárva a forgalom előtt április 29-ig.
Azért lesz lezárva ez az utca, mert
a Szabadkai Vízművek és Csatornázási KKV
javítási munkálatokat végez.


Tizenötezer dináros utalvány a zentai rászorulóknak

A 2022-es költségvetési tartalékokból a tartományi kormány 50 millió dinárt különített el energiahordozók beszerzésére a leginkább rászoruló vajdasági lakosoknak, az összegből Zenta községnek 3,6 millió dinárt hagyott jóvá.

A községben 240 embert támogatnak.
Rác Szabó Márta, elnökhelyettes, Zentai Községi Képviselő-testület: „Azok, akik megkapják ezeket a pénzeket, azok el kell számoljanak május 31-ig ezekkel a pénzekkel, hogy tényleg ezekre az energiaforrásokra költötték el. Tehát fűtőanyagra, elektromos áramra, gázra, vezetékes fűtésre, tehát másra nem költhető. Ez a pénz másra nem költhető. Húsz napon belül, ahogy kézhez kapják ezt a pénzt, a pénz kifizetése holnap meg fog kezdődni.”

15 ezer dináros utalvány a zentai rászorulóknak

15 ezer dináros utalványt kapnak a zentai rászorulók.

Zenta községben 240 rászoruló embert támogatnak.
A 15 ezer dináros utalványt a rászoruló embereknek
energiahordozókra kell elkölteniük.
Azok, akik megkapják ezt a támogatást,
május 31-ig el kell számolniuk ezekkel a pénzekkel,
hogy tényleg energiahordozókra költötték el.
Energiahordozó például a fűtőanyag,
az elektromos áram, gáz, városi fűtés.
Másra nem költhetik el ezt a támogatást
a rászoruló emberek.
A 15 ezer dináros támogatás kifizetése
ma kezdődik a rászoruló emberek számára
Zenta községben.
Ma március 9-e, csütörtök van.
20 napon belül az összes támogatott megkapja
a 15 ezer dináros utalványt.


Bontják a régi felüljárót Szabadkán

Így azon a vonatok már nem közlekednek, írja a gradsubotica.co.rs.

A bontás miatt ideiglenesen módosul egyes járatok útvonala: a Zenta, Orom és Békova irányából induló személyvonat ideiglenesen a felüljárónál áll meg, a Lidl irányába vezető út melletti rögtönzött vágányon.

Bontják a régi felüljárót Szabadkán

Tegnap elkezdték lebontani a régi felüljárót Szabadka központjában.

Tegnap október 1-je, vasárnap volt.
A bontás miatt ezen a felüljárón már nem közlekednek a vonatok.
A bontás miatt ideiglenesen megváltozik
egyes járatok útvonala.
Így például a Zenta, Orom
és Békova irányából induló személyvonat
ideiglenesen a felüljárónál áll meg,
a Lidl irányába vezető út mellett kialakított vágányon.
Ezeket az információkat a gradsubotica.co.rs.
internetes oldal írta.


Jégeső és felhőszakadás volt Újvidéken

Jégeső és felhőszakadás volt késő délután Újvidéken. A várost 18 óra környékén érték el gomolyfelhők és a hirtelen lezúduló csapadék mellé apró szemű jég is párosult. Több utcát is elöntött a víz, de jelentős károkról nem érkezett hír. A zivatarfelhők dél felé haladtak tovább. Ettől függetlenül ma este még Vajdaság más pontjain is kialakulhatnak záporok és zivatarok.

Jégeső és felhőszakadás volt Újvidéken

Jégeső és felhőszakadás volt tegnap késő délután Újvidéken.

Tegnap szeptember 3-a, vasárnap volt.
Újvidéket tegnap délután 6 óra környékén
érték el a felhők és hirtelen nagy mennyiségű csapadék esett.
Csapadék ugyanaz, mint az eső.
Később jégeső is esett Újvidéken.
Több utcát is elöntött a víz.
Nagyobb károk azonban nem keletkeztek a jégeső miatt.
Információk szerint nem sérült meg senki sem
a kialakult viharban Újvidéken.


Július 20-ig marad a jelenlegi menetrend és útvonal a szabadkai autóbuszoknál

A városban történő útépítés egyes buszok útvonalát módosította, de a menetrendet tudják tartani, késésekkel nem kell számolniuk az utasoknak – nyilatkozta a Szabadkai Magyar Rádiónak Erdődi Csongor.

A Subotica-trans Utasszállító Közvállalat helységközi és távolsági buszjáratok részlegvezetője elmondta, nagyon jó az együttműködés a közlekedési rendőrséggel, mert ha dugó is alakul ki a Majsai-hídon, a rendőrök átveszik a forgalom irányítását, így a buszok nem késnek.
"Július 20-án a tervek szerint átadják a Bajnát utcai összekötő utat, illetve az új aluljárót, és akkor megint le kell ülnünk pár nappal előtte a városvezetéssel, illetve a konkrét adatok alapján, hogy az időeltolódás, a vonalhossz, az utasok ki-be szállítása, és figyelembe véve az utasok igényeit lehet, hogy lesz olyan részben változás, hogy a Majsai útról áttelepítjük a vonalakat a Bajnát úti aluljáróra, mert kilométerben majdnem pontosan ugyanarról a kilométerről beszélünk, amikor vizsgáljuk a 6-os és a 16-os vonalat, de meglátjuk még. Ezt a két hetet kihasználjuk arra, hogy elemezzük az utasokról érkezett információkat, illetve a városvezetéssel fogunk egyeztetni és akkor utána, két nappal a változtatás előtt lesz hivatalos közlemény kiadva arra vonatkozóan, hogy a Jovan Mikić úton folytatjuk, vagy áttelepül az új összekötőre a forgalom."

Július 20-ig marad a jelenlegi menetrend a szabadkai autóbuszoknál

Július 20-ig marad a jelenlegi menetrend és útvonal is a szabadkai autóbuszoknál.

A városban történő útépítések miatt
változott egyes buszok útvonala.
A jelenlegi menetrendet kell követniük az utasoknak július 20-ig.
Ha dugó is alakul ki a Majsai-hídon,
a közlekedési rendőrök átveszik a forgalom irányítását.
Így a buszok nem késnek.
Július 20-án a tervek szerint átadják
a Bajnát utcai összekötő utat és az új aluljárót.
Ekkor lehetséges, hogy annyi változás lesz,
hogy a Majsai útról áttelepítik a buszok útvonalát
a Bajnát úti aluljáróra.
A 6-os buszok és a 16-os autóbuszok vonaláról lenne szó.
Ez a változtatás még nem biztos.
2 nappal a változtatás előtt lesz
hivatalos információ kiadva arról,
hogy a Jovan Mikić úton folytatják-e,
vagy áttelepül az új összekötőre a forgalom.


2022 első szabadkai babáját látogatta meg Stevan Bakić

Uroš az első szabadkai baba, aki 2022-ben született. Őt látogatta meg Stevan Bakić polgármester.

A szülőknek, Rolc Nikolinának és Gorannak egy 100 ezer dinár értékű utalványt adott át. Bakić hozzátette, a város rendszeresen nyújt támogatást minden kismamának és édesanyának. Az új köztársasági intézkedéseknek köszönhetően a szülők rendkívül jelentős, 100 ezer dinár értékű egyszeri támogatást is kapnak a második gyermek után, akárcsak Uroš szülei, az egyszeri 5000, valamint a két évig folyósított havi 10 640 dinár mellett. 2022. január 1-én egyébként hat gyermek született a Szabadkai Közkórházban.

Tegnap 2022 első szabadkai babáját és családját látogatta meg Stevan Bakić.

Stevan Bakić Szabadka polgármestere.
Tegnap január 12-e, szerda volt.
Az év első szabadkai babáját Urošnak hívják.
A kisfiú szüleinek, Rolc Nikolinának
és Gorannak egy 100 ezer dinár értékű
utalványt adott át a polgármester.
Stevan Bakić elmondta, hogy Szabadka város
támogatja a kismamákat és az újszülötteket
az idei évben is.
Az új törvények alapján 2022. január 1-jétől
a szülők 100 ezer dinár értékű
egyszeri támogatást kapnak
a második gyermek után.
Minden újszülött után egyszeri 5000 dináros
támogatás jár a szülőknek,
valamint 2 évig 10.640 dinár is.
Ezeket a támogatásokat Szabadka első újszülöttjének,
Urošnak a családja is megkapja.
2022. január 1-jén összesen 6 gyermek
született a Szabadkai Közkórházban.


Melyik a leghosszabb idő óta házasságban élő pár Szabadkán?

A Vöröskereszt szabadkai szervezete keresi a legidősebb szabadkai urat és hölgyet, továbbá az 50 éve, vagy annál hosszabb idő óta házasságban élő párt.

A Napsugaras Ősz elnevezésű program keretében meghirdetett kiírásra október 29-ig lehet jelentkezni. A benevezéseket az idős polgárok gyermekei, unokái, rokonai, szomszédai vagy más ismerősei is megtehetik. Az idei Napsugaras Ősz rendezvény a járványügyi helyzet és a hatályos intézkedések által meghatározott feltételek mellett valósul meg.

Keresik a leghosszabb idő óta házasságban élő párt Szabadkán

A Vöröskereszt szabadkai szervezete keresi az 50 éve, vagy annál hosszabb idő óta házasságban élő párt.

A Vöröskereszt szabadkai szervezete
keresi a legidősebb szabadkai hölgyet és urat.
A Napsugaras Ősz elnevezésű program
alkalmából keresi a szabadkai Vöröskereszt
a legidősebb szabadkai urat és hölgyet,
valamint a leghosszabb idő óta házasságban élő párt.
Október 29-ig lehet jelentkezni.
A felhívásra az idős lakosok gyermekei,
unokái, rokonai, szomszédai
vagy más ismerősei is jelentkezhetnek.
Az idei Napsugaras Ősz rendezvényét
a járványügyi intézkedések betartásával szervezik meg.
Járványügyi intézkedés például
a maszk viselete, a távolságtartás.


Viharkárok bejelentését várja a szabadkai önkormányzat a polgároktól

A júliusi ítéletidő nagymértékben megrongálta a szabadkai lakótelepek épületeit is.

Az önkormányzat ezért arra kéri a polgárokat, hogy jelentsék az épületeken keletkezett károkat. A viharos szél, a jégverés, az özönvízszerű eső által okozott károkat szeptember 6-áig lehet jelenteni személyesen a Városháza földszintjén található ügyfélközpontban, telefonon vagy e-mailben az alábbi elérhetőségeken:
tel.: 024/626-932 vagy 064/8477635
e-mail: stefan.novakovic@subotica.rs

Viharkárok bejelentését várják Szabadkán

Júliusban több alkalommal is ítéletidő alakult ki Szabadka területén.

Az ítéletidő nagy károkat okozott
a szabadkai lakótelepek épületein is.
Ítéletidő viharos, szeles, esős időt jelent.
Szabadka Város arra kéri a lakosokat, hogy
jelentsék be az épületeken keletkezett károkat.
Szeptember 6-ig lehet jelenteni
a viharos szél, a jégverés,
a nagy mennyiségű eső miatt létrejött károkat.
A károkat személyesen
a Városháza földszintjén található ügyfélközpontban lehet bejelenteni.
A károkat telefonon vagy e-mailben is be lehet jelenteni.
A következő elérhetőségeken lehet jelenteni
az ítéletidő miatt létrejött károkat:
A 024 626932 vagy 064 8477635 telefonszámokon.
A stefan.novakovic@subotica.rs e-mail címen.


Október elsején kezdődik a ruhaosztás Törökbecsén

A Vöröskereszt törökbecsei szervezete a jövő hónap elején kezdi meg a több hónap alatt összegyűlt ruhák és lábbelik szétosztását.

A törökbecsei Vöröskereszt március óta gyűjti a használt, kinőtt, vagy esetleg megunt, de még jó állapotú ruhákat és lábbeliket. Ez az idő alatt nagy mennyiségű ruha gyűlt össze a törökbecsei adományozóknak köszönhetően. Idén mintegy hatvan jótékonykodó bizonyította segítőkészségét. A begyűjtési akcióban a Vöröskereszt helyi szervezetének tíz önkéntes fiatalja is segédkeznek. A ruhagyűjtési akció továbbra is folytatódik. Mindazok a bánáti falubeliek akik ruházattal, lábbelivel szeretnének segíteni, adományaikat munkanapokon reggel nyolc órától délig a Vöröskereszt törökbecsei székházában adhatják át.

Október 1-jén kezdődik a ruhaosztás Törökbecsén

A Vöröskereszt törökbecsei szervezete október 1-jén szervezi meg a ruhaosztást.

A Vöröskereszt 1 olyan szervezet,
amely a rászoruló embereken segít.
Törökbecse 1 város és község Vajdaságban.
A több hónap alatt összegyűlt ruhákat
és lábbeliket osztják szét a rászoruló embereknek
október 1-jén Törökbecsén.
Március óta nagyon sok ruha és lábbeli gyűlt össze
a törökbecsei Vöröskeresztben.
Idén 60 jóakaratú ember adományozott kinőtt
vagy megunt ruhát, lábbelit Törökbecsén.
Idén 2021 van.
A ruhagyűjtési akció továbbra is folytatódik
Törökbecsén.
Azok a jóakaratú emberek, akik
ruhákat vagy lábbeliket szeretnének adományozni
a rászoruló embereknek, azok
az adományaikat munkanapokon
reggel 8 órától délig adhatják át
a törökbecsei Vöröskeresztnek.
Munkanapok hétfőtől péntekig tartanak.


67 autós gyerekülést osztottak ki Magyarkanizsán

Ebben az évben az önkormányzat 250 ezer dinárt választott ki erre a célra a költségvetésből.

A Tisza menti önkormányzat ötödik éve biztosítja ezt a felszerelést a legkisebbeknek, célja segíteni a szülőket, már a gyermek születésétől kezdve. A pályázat nyertesi az ülés átvétele után egy előadást is hallhattak a gyermek ülés megfelelő használatáról.

Autós gyereküléseket osztottak ki Magyarkanizsán

Összesen 67 autós gyerekülést osztottak ki tegnap Magyarkanizsán.

Tegnap november 9-e, csütörtök volt.
Magyarkanizsán már 5 éve biztosítanak
ingyenes autós gyereküléseket a legkisebbeknek.
Az akció célja, a szülők segítése,
már a gyermek születésétől kezdve.
Az ingyenes autós gyerekülésekre korábban
1 pályázatot írtak ki Magyarkanizsán.
Erre a pályázatra jelentkezniük kellett
a magyarkanizsai családoknak.
A pályázat nyertesei az ülés átvétele után
1 előadást is hallhattak a gyermek ülés megfelelő használatáról.


Színes programok Szabadka Város napja alkalmából

Egész vasárnapig változatos programokkal várják az érdeklődőket Szabadkán a városnap alkalmából.

A Városi Múzeumban szombatig érdekes kiállításokat és könyvbemutatókat tekinthetnek meg a látogatók. Szerdán este 19 órától a Raichle Ferenc parkban koncertet szerveznek, valamint érdekes foglalkozásokon vehetnek részt az érdeklődők a pszichológiai, az akrobatikai vagy éppen a bio-sarokban. Szeptember elsején 21 órától a főtéren Zorica Brunclik és Miroljub Aranđelović Kemiša zenekara lép fel. Szeptember 2-án ugyanezen a helyszínen és időpontban a 100 Tagú Cigányzenekar ad koncertet. A részletes programot a www.subotica.rs oldalon találhatják meg az érdeklődők.

Változatos programok Szabadka Város napja alkalmából

Már szerdától változatos programok várhatóak Szabadka Város napja alkalmából.

Szerda augusztus 31-e, holnap lesz.
Egész vasárnapig érdekes programok
várják az érdeklődőket Szabadkán
a városnap alkalmából.
Vasárnap szeptember 4-e lesz.
Szerdán este 7 órától a Raichle Ferenc parkban
koncertet szerveznek.
Szerdán este 7 órakor ugyanebben
a parkban érdekes foglalkozások várják a látogatókat.
Szeptember 1-jén, csütörtökön
este 9 órától Szabadka főterén Zorica Brunclik
és Miroljub Aranđelović Kemiša zenekara lép fel.
Szeptember 2-án, pénteken este 9 órakor
a magyarországi 100 Tagú Cigányzenekar ad koncertet.
A Városi Múzeumban szombatig
várják a kiállítások és a könyvbemutatók a látogatókat.
Szombat szeptember 3-a lesz.
Részletes programot a Szabadka Város-napi
ünnepi programokról a következő
internetes oldalon lehet olvasni:
www.subotica.rs


Szelektív hulladékgyűjtés Kishegyesen

Kishegyes település területén megkezdődött a szelektív hulladékgyűjtés próbaüzeme.

Május hónap folyamán minden kishegyesi háztartásba eljutnak a kék kukák, amelyekbe az újrahasznosítható hulladékot gyűjthetik a lakosok. Megtörtént az első begyűjtés is, amely alkalmával több mint egy tonna hulladékot szedtek össze.
A kishegyesi Virág Teréz nagyon örült, amikor megérkezett a kék kuka, hiszen eddig is külön gyűjtötte az újrahasznosítható hulladékot. Mint mondja, fontos számára a környezet megóvása a jövő generációi számára. A kék kukába fémet, papírt, kartont, műanyagot, üveget, textilt és ruházatot gyűjthetnek a lakosok, amelyre egy matrica is felhívja a figyelmet.„Azelőtt dunsztoltunk, a gyümölcsöt elraktuk, most meg már beletesszük a mélyhűtőbe esetleg, és azokat az üvegeket most lesz hova elraknom, sőt a palackokat is állandóan hordtam ki a piactéri lerakóba, így meg most praktikus, hogy itt a háztól minden két hétben elviszik.”
Raffay Lajos is üdvözölte a kétkukás rendszer kialakítását.„Szelektív hulladékgyűjtésnél egyik fajtát ide teszik, a másikat oda teszik, és az ilyen plasztik, üveg, műanyag, ami már kimutatható a csecsemők vérében is állítólag, ezt feltételezem, hogy valamilyen környezetbarát módon semlegesítik, és evvel egészségesebbé tesszük a környezetünket.”
A kék kukákat minden második és minden negyedik pénteken szállítják el, reggel 7 óráig ki kell tenni a ház elé őket. A szemételszállítás díja továbbra is 360 dinárba kerül Kishegyesen.
Zabos Tibor, igazgató, Komunal Közvállalat, Kishegyes: „Sokan azt hitték, hogy ez plusz költség lesz, eloszlattuk a kételyeket, így most már egyre többen jönnek nap mint nap, hogy aláírják az átvételi elismervényt, körülbelül 1800 aktív háztartásunk van Kishegyesen, több mint 1200 helyre eljutottak a kukák, úgyhogy azt kell, hogy mondjam, hogy május folyamán sikerülni fog minden háztartásba eljuttatnunk.”
A kék kukák tartalmát is, mint a zöldekét, Topolyára szállítják a regionális szemétátrakó állomásra, ahonnan Békovára kerül további szelektálásra és újrahasznosításra. Ez az új rendszer biztosítja, hogy csökkenjen a környezet terhelése, és hogy minél élhetőbb legyen környezet - tette hozzá a kommunális vállalat igazgatója.

Szelektív hulladékgyűjtés Kishegyesen

Kishegyes település területén megkezdődött a szelektív hulladékgyűjtés próbaműködtetése.

Május hónap folyamán minden kishegyesi háztartásba
eljutnak a kék kukák.
Ezekbe a kék kukákba
az újrahasznosítható hulladékot gyűjthetik a lakosok.
Megtörtént az első begyűjtés is, amely alkalmával
nagyon sok hulladékot szedtek össze.
A kishegyesi lakosok nagyon örülnek a kék kukáknak.
Vannak olyan lakosok, akik eddig is
szelektíven gyűjtötték a hulladékot.
A szelektív hulladékgyűjtés lényege az újrahasznosítás.
Ezzel tudjuk megvédeni a környezetünket.
Szelektív hulladékgyűjtés az, amikor külön gyűjtjük össze
például az üveg-, a műanyag-, a papírhulladékokat.
A kishegyesi lakosok a kék kukákba fémet,
papírt, kartont, műanyagot, üveget, textilt
és ruházatot gyűjthetnek.
Erre egy matrica is felhívja a lakosok figyelmét.
A kék kukákat minden második
és minden negyedik pénteken szállítják el.
A kék kukákat reggel 7 óráig ki kell tenni a ház elé.
A szemételszállítás díja továbbra is 360 dinárba kerül Kishegyesen.
Eddig már 1200 kishegyesi háztartáshoz eljutottak a kék kukák.
Május folyamán az összes kishegyesi háztartáshoz
kiviszik a kék kukákat.
A kék kukák tartalmát Topolyára szállítják
a szemétátrakó állomásra.
Innen pedig Békovára kerül további szelektálásra
és újrahasznosításra.
Ez az új rendszer biztosítja, hogy csökkenjen
a környezet terhelése, és hogy minél tisztább legyen környezet.


Kerékpárvásárlási támogatás Újvidéken

Péntektől igényelhetik az újvidékiek a 12 ezer dinárnyi kerékpárvásárlásra vonatkozó támogatást.

Azok jogosultak, akik újvidéki lakcímmel rendelkeznek azzal, hogy egy háztartásból csak egy személy kaphatja meg a támogatást. A keretösszeg 17 millió 600 ezer dinár. Pályázni a városi környezetvédelmi igazgatóság és a Biciklivel a tisztább városért egyesület (Udruženja "Biciklom za čistiji grad") honlapján lehet majd. A jelentkezés június 16-án, pénteken 10 órától indul, és június 20-án, kedden 18 óráig tart. A támogatások kiosztását az Újvidéki Egyetem Hallgatóinak Uniója egyesület bonyolítja le, amely a pályázatok beadási határidejét követő öt napon belül teszi közzé a rangsort, írja a 021.rs hírportál.

Kerékpárvásárlási támogatás Újvidéken

Újvidék városa támogatja a kerékpárvásárlást.

Péntektől igényelhetik az újvidéki lakosok
a kerékpárvásárlásra vonatkozó támogatást.
A támogatás 12 ezer dinár.
Azok jelentkezhetnek a kerékpárvásárlási támogatásra,
akik újvidéki lakcímmel rendelkeznek.
Egy háztartásból csak 1 személy kaphatja meg a támogatást.
Pályázni a városi környezetvédelmi igazgatóság
és a Biciklivel a tisztább városért egyesület
internetes oldalán lehet majd.
A Biciklivel a tisztább városért egyesület szerbül:
Udruženja "Biciklom za čistiji grad.
A jelentkezés június 16-án, pénteken 10 órától indul,
és június 20-án, kedden délután 6 óráig tart.
Június 25-ig látható lesz azoknak a neve,
akik elnyerték a kerékpárvásárlásra vonatkozó támogatást.


Hétfőtől nem közlekednek a diákbuszok Szabadkán. A Subotica-trans utasszállító közvállalat a jelenlegi járványhelyzettel és a szerbiai válságstáb oktatási intézményekre vonatkozó határozatával indokolta döntését.
Hétfőtől ugyanis a felsősök és a középiskolások nem járnak be az intézménybe. A többi autóbusz továbbra is a hétköznapi, megszokott menetrend szerint indul.

Hétfőtől nem közlekednek a Subotica-trans diákbuszai Szabadka területén.

Hétfő november 30-a lesz.
A Subotica-trans
1 utasszállító
vállalat Szabadkán.
Azért nem indulnak
hétfőtől a diákbuszok
Szabadkán, mert
hétfőtől távoktatás
lesz az általános iskolák
felsős osztályaiban
és a középiskolákban is.
A távoktatás miatt
kevesebb diák utazna
a diákbuszokkal.
Ezért hétfőtől nem érdemes
diákbuszt indítani
Szabadka területén.
A többi autóbusz
továbbra is a hétköznapi
és a megszokott
menetrend szerint
indul majd
Szabadka területén.


„Szeretnék még élni, az unokáimat élvezni”

A koronavírus elleni védőoltás első és második dózisát eddig több mint 7300 Magyarkanizsa községbeli polgár vette fel.

Az oltakozás folyamatos, a hét szinte minden napján oltanak a Tisza-parti községben, leginkább a harmadik adag oltóanyag iránt érdeklődnek a helyiek. A községben jelenleg a Sinopharm és a Pfizer oltás érhető el.
A magyarkanizsai Egészségházban továbbra is van olyan érdeklődő, aki a koronavírus elleni védőoltás első dózisát veszi fel. Az illetékesek szerint az első adagot manapság a fiatalabb, illetve a középkorosztály igényli.
Horváth András, Magyarkanizsa: „Elsősorban azért, mert most születtek ikreink és a gyerekek védelme miatt, illetve a család védelme miatt, nehogy haza hozzam a fertőzést, ez az első okom. A praktikus okom, hogy kezdődik a nemzetközi mezőgazdasági vásár Újvidéken, ahol sok emberrel fogok találkozni.”
Jelenleg a harmadik adag védőoltás iránt a legnagyobb az érdeklődés, eddig 600 polgár vette fel, elsősorban az idősebb korosztályból.
Graca Rózsa, Magyarkanizsa: „Mindenféleképpen a családom miatt is meg önmagam miatt is. 88 éves vagyok, és szeretnék még élni, az unokáimat élvezni.”
A koronavírussal fertőzöttek száma egyébként jócskán megemelkedett az elmúlt két hétben a községben. Összesen 33 új fertőzöttet regisztráltak, ebből pedig 5 kiskorú.
Gyólay Karolina, igazgató, Egészségház, Magyarkanizsa: „Nagyon kérjük a szülőket, hogy figyeljenek, mivel 12 év felett adható a védőoltás. Jön a téli időszak, és tudjuk, hogy mit jelent, tehát ilyenkor a járványok sokkal gyorsabban terjednek. Kérjük, hogy gondolják át saját maguk miatt, hogy beoltassák magukat és gyermeküket is. Pfizer védőoltást vehetnek fel a gyerekek.”
Az illetékes hozzátette, hogy hamarosan elérhető lesz az influenza elleni védőoltás is az Egészségházban, de a polgárok ügyeljenek arra, hogy a két védőoltás között a koronavírus, illetve az influenza elleni vakcina felvétele között legalább 14 nap teljen el.

Folyamatos az oltakozás Magyarkanizsa községben

Folyamatosan veszik fel az emberek a védőoltást Magyarkanizsa községben.

A hét minden napján oltanak Magyarkanizsa községben.
A koronavírus elleni védőoltás első
és második adagját eddig több mint 7300
Magyarkanizsa községbeli lakos vette fel.
A magyarkanizsai Egészségházban
továbbra is van olyan érdeklődő,
aki a védőoltás első adagját veszi fel.
Az orvosok szerint a védőoltás első adagját
mostanában a fiatalabb és a középkorosztály kéri.
Középkorosztály a 40 év és a 60 év közöttiek.
A legtöbben a harmadik adag védőoltás után
érdeklődnek Magyarkanizsán.
Eddig 600 lakos vette fel Magyarkanizsán
a koronavírus elleni védőoltás harmadik adagját,
főleg az idősebb korosztályból.
A községben jelenleg a Sinopharm nevű
és a Pfizer nevű koronavírus elleni védőoltás érhető el.
Magyarkanizsa községben is egyre több
a koronavírusos beteg.
Összesen 33 új koronavírusos beteg van,
ebből pedig 5 kiskorú beteg Magyarkanizsán.
Kiskorú az a gyerek, aki még nincs 18 éves.
Gyólay Karolina arra kéri a szülőket,
hogy oltassák be a 12 éven felüli gyermekeiket
a koronavírus elleni védőoltással.
Gyólay Karolina a magyarkanizsai
Egészségház igazgatója.
A 12 éven felüli gyerekek a Pfizer
védőoltást kaphatják meg.
Gyólay Karolina azt is elmondta, hogy hamarosan
elérhető lesz az influenza elleni védőoltás is
a magyarkanizsai Egészségházban.
A koronavírus elleni védőoltás
és az influenza elleni védőoltás felvétele között
legalább 14 napnak kell elmúlnia.


Harmadszorra is Lake Fest Topolyán

Az előző években nagy népszerűségre tett szert a nyár elején megrendezésre kerülő Lake Fest. A Topolyai-tó félszigetét június 22-én és 23-án újra benépesítik majd a könnyűzenét kedvelő fiatalok és családok.

A topolyai önkormányzat a kezdetektől a rendezvény főtámogatója, és a sikerekre való tekintettel az idén is hozzájárul a rendezvény megszervezéséhez.
Szatmári Adrián polgármester és Bicók Tamás, a fesztivál tulajdonosa írták alá a támogatásról szóló szerződést. Szatmári elmondta, hogy fontos számunkra ez a rendezvény, hiszen Vajdaság egész területéről Topolyára vonzza a fiatalokat, növelve ezzel is a város látogatottságát és ismertségét. Hozzátette, hogy ezelőtt két alkalommal szervezték meg a fesztivált, és azt látták, hogy egyre népszerűbb, nő a látogatók száma, ezért úgy döntöttek, hogy idén is támogatni fogják a rendezvényt.
A szervező, a Green Future Events néhány előadót is már bejelentett, közöttük a Tankcsapda együttest, valamint előzenekarát, a Phrenia együttest, akik modern elektronikus metálzenét játszanak. Természetesen számos más előadót is láthat majd a közönség, amelyről folyamatosan értesíteni fogják az érdeklődőket. Az idén június 21-én egy ingyenes nulladik nappal fogják indítani a fesztivált a tóparton, majd 22-én és 23-án népesül be a félsziget. A legfrissebb hírekről, a további fellépőkről, illetve a nyereményjátékokról a fesztivál közösségi oldalain tájékozódhatnak, az elővételes jegyek pedig már megvásárolhatóak.

Júniusban újra Lake Fest Topolyán

Június 22-én és 23-án újra megszervezik a Lake Festet Topolyán.

A zenés fesztivált a Topolyai-tó félszigetén szervezik meg.
A fesztiválra fiatalokat és családokat is várnak.
Idén 3. alkalommal szervezik meg a fesztivált.
A korábbi években nagyon népszerű volt a fesztivál.
A fesztivál idején Vajdaság egész területéről érkeznek fiatalok Topolyára.
A szervezők bejelentették, hogy idén például
a híres magyarországi Tankcsapda együttese is fellép a fesztiválon.
A Tankcsapda előzenekara a vajdasági Phrenia együttes lesz.
Sok más előadót is láthat majd a közönség.
A többi fellépőről a szervezők
folyamatosan értesíteni fogják az érdeklődőket.
Idén június 21-én egy ingyenes nulladik nappal
fogják indítani a fesztivált a tóparton.
Az elővételes jegyek már megvásárolhatók a fesztiválra.
A legfrissebb hírekről, a további fellépőkről
és a nyereményjátékokról a fesztivál
Facebook és Instagram oldalán tájékozódhatnak az érdeklődők.


Újra buszozhatunk Szabadkán is

A jövő héttől Szabadkán is fokozatosan újraindul a tömegközlekedés. A Subotica-trans honlapján az áll, hogy május 4-étől, hétfőtől a szombati menetrend lesz érvényben.

Az utasokat kategóriákba sorolják, és az önkormányzatok határozzák majd meg, hogy a bizonyos csoportok mikortól közlekedhetnek.
Az első csoportba tartoznak a munkások, a másodikba a tanulók és az egyetemisták, a harmadikba a munkanélküliek, a 65 év alattiak és a turisták, a negyedikbe pedig a többiek.
A Rendkívüli Helyzetek Városi Törzskara azonban egyelőre nem közölt erre vonatkozó információkat. Az utasoknak kesztyűt és maszkot kell viselniük, a páros üléseken is csak egy személy ülhet, emellett bizonyos távolságot kell majd tartani a többi utastól.
Az erről szóló tájékoztatókat minden autóbusz-megállóban kifüggesztik majd.

Újra indulnak a buszok Szabadkán

Május 4-étől újra megindul a tömegközlekedés Szabadkán.

Május 4-e hétfő lesz.
A Subotica-trans buszai
indulnak meg újra Szabadkán.
A Subotica-trans
internetes oldalán azt írja,
hogy hétfőtől
szombati menetrend szerint
mennek a buszok.

Csoportokra lesznek osztva
az emberek,
hogy ki mikor utazhat
busszal.
Az 1. csoportba
a munkások tartoznak.
A 2. csoportba
a tanulók és az egyetemisták
tartoznak.
A 3. csoportba
a munkanélküliek,
a 65 évnél fiatalabbak,
és a turisták tartoznak.
A 4. csoportba
a többi ember tartozik.
Később még lesznek
információk arról,
hogy melyik csoport
mikor utazhat busszal.
A buszokban kötelező lesz
a maszk és a kesztyű viselése.
A páros üléseken is
csak 1 ember ülhet majd.
Fontos lesz az emberek között
a távolságtartás
a buszokban is.
A további információkat
minden autóbusz-megállóban
kirakják majd.


Újabb magyar nyelvű feliratot helyeztek ki Szabadkán

Ezúttal a kelebiai körforgalomhoz került magyar nyelvű és nemzeti színű helységnév a szerb felirat mellé.

Ez már a harmadik magyar nyelvű Szabadka felirat a városban és környékén.
Ahogyan arról korábban is beszámoltunk, ezentúl magyarul is írja a város nevét Szabadka határánál. A nagyméretű feliratot múlt héten helyezték ki Palicson, az autópálya északi feljárójánál. A Szabadka felirat piros-fehér-zöld színben hirdeti a település magyar elnevezését.

Újabb magyar nyelvű feliratot helyeztek ki Szabadka területén.

Most a kelebiai körforgalomhoz
helyeztek ki magyar nyelvű feliratot
a magyar zászló színeivel.
A magyar zászló színei a piros, fehér, zöld.
A magyar nyelvű felirat a szerb felirat mellé került.
Ez már a harmadik magyar nyelvű
Szabadka felirat a városban és környékén.
Múlt héten Palicson, az autópálya északi feljárójánál
helyezték ki a nagyméretű magyar nyelvű feliratot.
A Szabadka felirat piros-fehér-zöld színben hirdeti
a település magyar elnevezését.
A magyar nyelvű feliratok is ki vannak világítva a sötétben.


Magyarkanizsa az újszülöttek támogatásáért

Rendeletet hozott Magyarkanizsa önkormányzata az újszülött gyermekek egyszeri támogatásáról, illetve nyilvánosságra hozták a támogatások összegeit is.

Bicskei Ibolya, a Községi Tanács szociális és gyermekvédelemmel megbízott tagja elmondta, Magyarkanizsa önkormányzata egy családbarát önkormányzat, és igyekszik mindenben támogatni a családokat.
„Minden újszülött gyermek után egyszeri pénzsegély jár 20 ezer dinár értékben, ezt mindenki igényelheti. Ikerszülés esetében pedig gyermekenként egyszeri 20 ezer dináros juttatás. Az új év első gyermekét megillető 50 ezer dinár egy kislány és egy kisfiú számára van megítélve. A három és több gyermekes családoknál megilleti a gyerekeket a kedvezményes kártya. Az újszülött gyermekek számára még babakelengye is jár. Ez 2 ezer 800 dinár összegben igényelhető.”

Magyarkanizsa támogatja az újszülötteket

Magyarkanizsa egyszeri pénzbeli támogatással segíti az újszülötteket és családjukat.

Magyarkanizsa 1 város
és község Vajdaságban.
Magyarkanizsa 1 családbarát
város, és támogatni akarja
a családokat.
Minden újszülött
kisbaba után egyszeri
20.000 dináros támogatást
kapnak a családok
Magyarkanizsán.
Ikerszülés esetén
gyermekenként 20.000 dináros
egyszeri támogatás jár
a családnak.
Például ha hármas ikrek
születnek, akkor minden
gyermek kap 20.000 dinárt
Magyarkanizsán.
Az új év első gyermekének
50.000 dináros támogatás jár
a várostól.
A 3 vagy több gyermekes
családokat is segítik
Magyarkanizsán.
Az újszülött gyermekek számára
még babakelengye is jár.
Ezt 2.800 dinár értékben
lehet kérni Magyarkanizsán.
Babakelengye például
a pelenka, a cumisüveg,
a babaágy.


Boban Marković szórakoztatja az újévvárókat Szabadka főterén

Az elkövetkező napokban várhatóan a szervezők bemutatják majd a szabadkai újévi ünnepségsorozat teljes programját.

Szilveszter éjszakáján Szabadka főterén mindazokat, akik a 2024-es esztendő eljövetelét várják, Boban Marković fúvószenekara szórakoztatja majd. Boban Marković számos világhírű verseny és fesztivál résztvevője és győztese, trombitazenekara kétségtelenül emlékezetes élményt nyújt majd az év legvidámabb éjszakáján a város központjában.
Két nappal korábban, december 29-én a Szabadkai Szimfonikus Zenekar hagyományos újévi hangversenye várja a komolyzene szerelmeseit Vesna Djurković szoprán és Željko Andrić bariton szólístákkal, valamint Mikica Jevtić karnaggyal, Miloš Nikolić koncertmester professzor vezényletével.

Boban Marković lép fel szilveszterkor Szabadkán

Szilveszter éjszakáján Boban Marković fúvószenekara lép fel Szabadka főterén.

Szilveszter napja december 31-e lesz.
Boban Marković nagyon sok világhírű verseny
és fesztivál résztvevője és győztese.
Boban Marković fúvószenekara biztos, hogy
nagyon jó hangulatot teremt majd Szabadka főterén.
December 29-én a Szabadkai Szimfonikus Zenekar
újévi hangversenye várja majd az érdeklődőket főtéren.
A következő napokban várhatóan a szervezők
bemutatják majd a szabadkai újévi ünnepségsorozat
teljes programját.


Az egyik új autóbusz az Orom-Békova-Szabadka vonalon jár majd

A Subotica-trans a jövőben is folytatná a járműpark korszerűsítését.

A Subotica-trans Utasszállító Közvállalat nemrégiben vásárolt egyik új autóbusza az Orom-Békova-Szabadka vonalon fog közlekedni - írja a subotica.com. Az ezen a vonalon közlekedő régebbi típusú buszokkal elégedetlenek voltak az utazók, és a járatok gyakorisága sem volt szerintük megfelelő. Ezért a közvállalat egyik új járműve erre a vonalra kerül. Az új autóbusz hatvan férőhelyes, légkondicionált és megfelelő fűtéssel is rendelkezik. A jövőben is folytatják a járműpark korszerűsítését az utasok érdekében - teszik hozzá az illetékesek.

Az egyik új autóbusz az Orom-Békova-Szabadka útvonalon jár majd

A Subotica-trans Utasszállító Közvállalat nemrég új autóbuszokat vásárolt.

Az egyik új autóbusz az Orom-Békova-Szabadka
útvonalon közlekedik majd.
Korábban ezen az útvonalon közlekedő busz
nagyon régi volt.
Az utasok nem voltak elégedettek a régi busszal.
Az utasok szerint nem közlekedett elégszer
a régebbi busz az Orom-Békova-Szabadka útvonalon.
Az új autóbusz 60 férőhelyes.
Az új autóbuszban légkondicionáló gép és fűtés is van.
A Subotica-trans Utasszállító Közvállalat
további új autóbuszokat szeretne majd vásárolni,
hogy elégedettek legyenek az utasok.


Bábelőadás és csomagosztás a Vasutas HK-ban

Karácsonyi bábelőadással kedveskedett a helyi gyerekeknek a Vajdasági Magyar Szövetség Vasutas Telepi Női Fóruma csütörtök este.

A helyi közösség épületében a Szivárvány Bábcsoport előadását követték nagy lelkesedéssel a gyerkőcök.
Természetesen a Mikulás is megérkezett az előadás végére, és 100 édességcsomagot osztott ki azoknak a gyerekeknek, akik egész évben jók voltak.

Bábelőadás és csomagosztás a Vasutas helyi közösségben

Karácsonyi bábelőadást szerveztek csütörtök este a szabadkai Vasutas helyi közösségben.

Csütörtök december 22-e volt.
A bábelőadást a helyi gyerekeknek
szervezték meg.
A bábelőadást a Vajdasági Magyar Szövetség
Vasutas Telepi Női Fóruma szervezte meg.
A gyerekek a Szivárvány Bábcsoport előadását
tekinthette meg csütörtök este.
Az előadás végére a Mikulás is megérkezett
a gyerekek nagy örömére.
A Mikulás 100 édességcsomagot osztott ki
azoknak a gyerekeknek,
akik egész évben jól viselkedtek.


Elmarad a szilveszterezés Szabadka főterén

Nem lesz szabadtéri szervezett szilveszterezés idén Szabadka központjában - erről döntött a polgármester, Stevan Bakić.

Az illetékesek azért mondták le az újévvárást, mert bizonytalannak értékelik a járványügyi helyzetet az észak-bácskai városban. A 4,3 millió dinárt, amelyet a szilveszterezésre szántak volna, most három másik területre irányítják át. Ezek: az oktatás, a fiatal tehetségek támogatása, továbbá a súlyosan beteg gyermekek és fiatalok gyógykezelését segítő alapítvány támogatása. A korábbi bejelentések szerint egyébként az OK nevű együttes lépett volna fel és tűzijáték is lett volna.

Idén is elmarad a szabadtéri szervezett szilveszterezés Szabadka főterén.

Idén 2021 van.
Erről Szabadka polgármestere, Stevan Bakić döntött.
Azért lett lemondva az újévvárás,
mert bizonytalan a járványhelyzet Szabadkán.
Azért lett lemondva az újévvárás
Szabadka központjában, hogy ne legyen még több
koronavírusos beteg a szilveszteri gyülekezés után.
Azt a pénzt, amit a szervezett újévvárásra
költött volna Szabadka városa, másra költi el.
Ezt a pénzt az oktatásra, a fiatal tehetségek támogatására
és a súlyosan beteg gyermekek és fiatalok
gyógyítására költi majd a város.
Az oktatás tanítást jelent.
Korábbi információk szerint szilveszter estéjén
az OK nevű együttes lépett volna fel Szabadkán.
December 31-re le lett mondva
az OK nevű együttes koncertje,
és tűzijáték sem lesz Szabadka főterén.


Elkezdték kihelyezni a karácsonyi díszkivilágítást Szabadkán

December ötödikétől kapcsolják be a fényeket.

Nem csak a központban, hanem a peremvárosi településeken is lesz díszkivilágítás.
Idén korábban kezdték meg a díszek kihelyezését, mert kevesebb csapat áll rendelkezésre, így a munka elvégzése tovább tart majd - nyilatkozták az illetékes közvállalatnál. Városszerte körülbelül 1100 dekorációt helyeznek ki.
A díszek 2021. január 15-ig díszítik majd a várost.
Idén nem szereztek be újabb elemeket az illetékesek.

Karácsonyi díszkivilágítások Szabadkán

Már elkezdték kihelyezni a karácsonyi díszkivilágításokat Szabadkán.

Nem csak a város
központjában lesznek
díszkivilágítások.
A peremvárosi településeken is
lesz díszkivilágítás.
Peremvárosi település az,
amely közel van Szabadkához,
és Szabadka községhez
tartozik.
Ilyen peremvárosi
település például
Radanovác, Palics
vagy Hajdújárás.
December 5-től kapcsolják be
a karácsonyi
díszkivilágításokat.
Az egész városban
több mint 1000 díszkivilágítás
lesz kihelyezve.
A karácsonyi díszkivilágítás
2021. január 15-ig lesz
Szabadkán.
Idén nem vásároltak
újabb díszkivilágításokat
Szabadkára.
Idén 2020. van.


Ismét lehet kerékpárt kölcsönözni Szabadkán

Hétfőtől lehet igénybe venni a Su Bike kölcsönző szolgáltatását.

Az előző évekhez hasonlóan a biciklik továbbra is öt kölcsönzőponton igényelhetők. A kerékpárok kiválthatók a Sétaerdő mellett a sportcsarnoknál, a Szabadegyetemnél, a Harcosok sorakozója lakótelepi uszoda mellett, az ócskapiacnál, valamint Palicson a Kisvendéglőnél. A kerékpárhasználat továbbra is regisztráció köteles, amit igazolvánnyal vagy útlevéllel tehetünk meg a Parking közvállalat pénztáránál a Đuro Đaković utca 23. alatt. A kerékpárok korlátlan idejű használatáért 500 dinárt kell fizetni, a napi kölcsönzési díj 100 dinár, míg egy órára 20 dinárért gurulhatunk.

Újra lehet kerékpárt kölcsönözni Szabadkán

Hétfőtől újra lehet kerékpárt kölcsönözni Szabadkán.

Hétfő április 12-e lesz.
A SuBike kölcsönző vállalattól lehet újra
kerékpárt kölcsönözni Szabadkán.
A kerékpár ugyanaz, mint a bicikli.
Szabadkán összesen 5 helyen lehet
kerékpárt kölcsönözni.
A sétaerdő melletti sportcsarnoknál,
a Szabadegyetemnél,
a Harcosok sorakozója lakótelepi uszoda mellett,
az Ócskapiacnál
és Palicson, a Kisvendéglőnél lehet
kölcsönözni a kerékpárokat.
A kerékpárkölcsönzéséért jelentkezni kell
a Parking közvállalat pénztáránál.
Ez a Đuro Đaković utca 23-as címen található meg.
A jelentkezéshez vinni kell az igazolványt
vagy az útlevelet.
A kerékpár 1 napos kölcsönzése 100 dinárba kerül.
A kerékpár 1 órás kölcsönzése 20 dinárba kerül.
Több napos kerékpárkölcsönzés
500 dinárba kerül.
A kölcsönzés azt jelenti, hogy
vissza kell vinni a megbeszélt helyre
azt a tárgyat, amit kölcsönbe kaptunk és használtunk.


Augusztus 27-én Fuss a történelmen át!

Augusztus 27-én szervezik meg a 6. Szabadkai Félmaratont, a városnapi ünnepség keretében.

A sportrendezvény idei mottója az előző évekhez hasonlóan az, hogy Fuss a történelmen át! A versenyzők számos műemléket, várostörténeti jelentőségű épületet – köztük templomokat, a Városi Könyvtár épületét láthatják, továbbá gyönyörködhetnek a szecessziós stílusban épült Városháza, Zsinagóga és Raichle-palota szépségeiben. Az eseményen kapcsán pénteken munkaértekezletet tartottak, amelyet dr. Pásztor Bálint hívott össze. Szabadka Város Képviselő-testületének elnöke hangsúlyozta, hogy ez az egyik olyan sportrekreációs rendezvény, amely a sport népszerűsítése mellett Szabadkát is népszerűsíti, és hozzájárul városunk turisztikai kínálatának gazdagításához. Az érdeklődők a subotickipolumaraton.com oldalon jelentkezhetnek az 5, az 10 és a 21,1 kilométeres versenytávokra.

Augusztus végén szervezik meg a Szabadkai Félmaratont

Augusztus 27-én szervezik meg 6. alkalommal a Szabadkai Félmaratont.

A városnapi ünnepség részeként
szervezik meg minden évben augusztus végén
a Szabadkai Félmaratont.
A sportrendezvény idei év kulcsmondata
a Fuss a történelmen át!
A Szabadkai Félmaraton 1 futóverseny.
A félmaratonon a kicsik és nagyok számára is szerveznek versenyt.
A versenyzők több műemléket, templomot,
és a Városi Könyvtár épületét is láthatják futás közben.
A versenyzők gyönyörködhetnek
a szecessziós stílusban épült Városháza,
Zsinagóga és Raichle-palota szépségeiben.
A Szabadkai Félmaraton célja a sport népszerűsítése
valamint Szabadka város népszerűsítése is.
Az érdeklődők a subotickipolumaraton.com
internetes oldalon jelentkezhetnek
az 5 kilométeres, a 10 kilométeres
és a 21,1 kilométeres versenytávokra.


Újranyitott a felsőhegyi gyógyszertár

Az állami gyógyszertárak magánosítását követően, ahogyan a zentait és a tornyosit is, úgy ezt is a Cvejić gyógyszertár üzemelteti.

A hivatalos megnyitón jelen volt Czegledi Rudolf, Zenta polgármestere is. Az illetékesek elmondták, a felsőhegyi gyógyszertár megnyitása hosszabb folyamatot vett igénybe, hiszen nem csak a bérbeadási feltételeket kellett megteremteniük, hanem az épület legalizációját is el kellett végezni. Az üzlet igyekszik ellátni nem csak a falubeliek, de a környékbeli tanyán élő polgárok gyógyszerszükségleteit is - hangzott el az eseményen.

Újranyitott a felsőhegyi gyógyszertár

Felsőhegyen újra működik a gyógyszertár.

A Cvejić nevű gyógyszertár működik mostantól Felsőhegyen.
Felsőhegy 1 falu Zenta községben.
A gyógyszertár hivatalos megnyitóján
Czegledi Rudolf is részt vett.
Czegledi Rudolf Zenta polgármestere.
A felsőhegyi gyógyszertár épületének
a rendezése hosszabb ideig tartott a tervezettnél.
A gyógyszertár igyekszik ellátni
a falubeliek és a környékbeliek
gyógyszerszükségleteit is.


Közmunkára lehet jelentkezni Törökbecsén

Tizennégy személyt alkalmaznak a közmunkaprogramban, a havi jövedelem 22 ezer dinár.

A jelentkezők a település tisztaságáról, rendezéséről gondoskodnak majd.
Az alkalmazottak jövedelmére a helyi önkormányzat a Nemzeti Foglalkoztatási Szolgálattal együtt 2 088 000 dinárt irányzott elő. A program november 15-ig tart.

Közmunkára lehet jelentkezni 14 embernek Törökbecsén.

Közmunka például a település tisztítása, rendben tartása, takarítása.
Törökbecse egy város Vajdaságban.
A 14 közmunkás minden hónapban 22 000 dinár fizetést fog kapni.
A közmunka 2019. november 15-ig fog tartani.


Borlovagrendek Nemzetközi Találkozója Szabadkán

Szombaton tartják a Borlovagrendek Nemzetközi Találkozóját Szabadka központjában. A Szent Triumf Borlovagrend több programmal készül az eseményre, lesz felvonulás és lovagrendi avatás.

Színkavalkádra számíthatnak a résztvevők, ugyanis 22 rend teszi tiszteletét a rendezvényen. A lovagrend szabálya, hogy kötelességük segíteni a rászorulókat, ezért humanitárius akciót is szerveznek két beteg kisfiúnak: Boško Gugletának és Vanja Malevićnek.
Molnár Károly, nagymester, Szent Triumf Borlovagrend: „Bajmokon gyülekeznek majd a borlovagok, és onnan busszal behozzuk őket Szabadkára. A városközpontban a kaszás szobor mögött lesz felállítva 15 asztal. 15 asztalon ki lesznek állítva borok, pálinkák, méz, sajtok, és az egyik mészárszéknek lesz egy degusztációs, kóstoló asztala. Ez egy „szurkáló asztal“, aki odamegy, az kóstolhat. A rendezvényre elhozzuk majd ezt a 100 borlovagot, akik bejelentkeztek.”

Szombat augusztus 7-e, holnap lesz.
A rendezvényt a Szent Triumf Borlovagrend szervezi.
A rendezvényen érdekes programok várják a résztvevőket.
A rendezvényen összesen 100 borlovag vesz majd részt
Szabadka központjában.
A lovagrend szabálya, hogy segítsék a rászoruló embereket.
Ez miatt szombaton a város központjában
jótékonysági akció is lesz 2 beteg kisfiú számára.
Boško Gugletának és Vanja Malevićnek lehet
pénzt adományozni szombaton
a Borlovagrendek Nemzetközi Találkozóján.
A rendezvényen 15 asztal lesz felállítva.
A 15 asztalra ki lesznek állítva borok, pálinkák, méz, sajtok.
Ezeket meg lehet majd vásárolni.
Lesz olyan asztal is, ahol ezeket
az italokat és ételeket meg lehet kóstolni.
A szervezők szeretettel várják az embereket
holnap a Borlovagrendek Nemzetközi Találkozójára.


Változások a szabadkai közlekedési útvonalakon

Szabadkán ma 15 óra után megnyílik a forgalom előtt a Jovan Mikić utcát a Brač utcai kereszteződésnél és a Proletár brigádok utcát a Padé utcánál összekötő új felüljáró.

Emellett értesítik a lakosságot arról is, hogy Szabadkán a vasútvonal felújításán és korszerűsítésén végzett munkálatok miatt a Koszovó utca a Jovan Mikić utcai kereszteződéstől a Diófa utcai kereszteződésig le lesz zárva a forgalom elől.
Az említett útszakaszon 2023. szeptember 4-étől 2024. október 1-jéig szünetel majd a forgalom.

Szabadkán megnyílik ma a forgalom előtt az új felüljáró.

Ma szeptember 2-a, szombat van.
A Jovan Mikić utcát a Brač utcai kereszteződésnél
és a Proletár brigádok utcát
a Padé utcánál összekötő új felüljáró nyílik meg ma.
Ma délután 3 óra után nyílik meg a forgalom előtt
az új felüljáró Szabadkán.
Értesítik a lakosokat arról is,
hogy a Koszovó utca a Jovan Mikić utcai kereszteződéstől
a Diófa utcai kereszteződésig
le lesz zárva a forgalom elől.
Ezen az útszakaszon 2023. szeptember 4-étől
2024. október 1-jéig szünetel majd a forgalom.
Szabadkán a vasútvonal felújításán és korszerűsítésén végzett
munkálatok miatt lesznek lezárva az említett utcák.


Szabadka: Visszakerült a helyére Kosztolányi mellszobra

Szeptemberben valószínűleg színesfémtolvajok próbálták eltulajdonítani.

Visszakerült eredeti helyére Kosztolányi Dezső mellszobra Szabadkán.
Mint ismeretes, az emlékművet szeptember közepén valószínűleg színesfémtolvajok próbálták eltulajdonítani, azonban nem jártak sikerrel.
Kosztolányi Dezső mellszobra egyébként a lopási kísérlet közben nem sérült meg, eredeti állapotában került vissza helyére.

Visszakerült a helyére Kosztolányi Dezső mellszobra

Szeptemberben megpróbálták ellopni Kosztolányi Dezső mellszobrát Szabadkán.

Valószínűleg színesfém tolvajok
akarták ellopni
Kosztolányi Dezső
mellszobrát Szabadkán.
Kosztolányi Dezső
1 nagyon híres
szabadkai író volt.
A szobrot szerencsére
nem sikerült ellopni.
A szobor nem rongálódott meg.
A napokban újra visszakerült
az eredeti helyére
a mellszobor.
Kosztolányi Dezső
mellszobra a szabadkai
Svetozar Marković Gimnázium
melletti parkban található.


Sötétbe borultak egyes utcák Szabadkán este és az éjszaka folyamán

Nem volt közvilágítás, csak a jelzőlámpák adtak némi fényt. A gyalogosok az orruk hegyéig sem láttak. A belvároshoz közeli Újfalu Helyi Közösséget érintette a sötétség.

Nem volt közvilágítás a Bajai út elején, néhány utcában a környéken és annál a forgalmas útkereszteződésnél sem, ahol a Tompa felől érkező, Kelebián, majd Szabadkán is áthaladó kamionok is közlekednek.
A nap már 18 óra előtt lenyugszik, így néhány iskolás korú gyerek és fiatal is szinte vaksötétben tehette meg az otthonhoz vezető utat.
A sötétbe borult utcák nem csak balesetveszélyesek lehetnek, de megfelelő körülményeket teremthetnek a különböző bűncselekményeknek.
Információnk szerint a szabadkai utcák közvilágításának karbantartásával a Rasveta Kft. van megbízva.

Nem volt közvilágítás Szabadka egyes utcáin este és az éjszaka

Nem volt utcai világítás tegnap este és az éjszaka Szabadka egyes utcáin.

Tegnap október 19-e, kedd volt.
Csak a jelzőlámpák adtak egy kis fényt
Szabadka egyes utcáin tegnap este és éjjel.
A gyalogosok számára nagyon rossz volt sötétben
közlekedni az utcákon.
A szabadkai Újfalu Helyi Közösség részén
nem volt semmilyen utcai világítás tegnap este és az éjszaka.
Nem volt közvilágítás a Bajai út elején
és a közeli utcákban sem.
Azokon a forgalmas utakon sem volt tegnap este
utcai világítás, ahol a Tompa felől érkező,
Kelebián és Szabadkán áthaladó kamionok is közlekednek.
Ilyen sötétben veszélyes volt a gyalogosok számára.
A nap már délután 6 óra előtt lenyugszik.
Így több iskoláskorú gyerek és fiatal is
teljes sötétségben tette meg az otthonhoz vezető utat.
A sötétben való közlekedés balesetveszélyes lehet.
A sötétben több bűncselekmény is történhet.
Bűncselekmény például a rablás.
Információk szerint a szabadkai utcák
megvilágításáért a Rasveta Kft. vállalat a felelős.


Használható az új aluljáró Szabadkán

Megnyílt a forgalom előtt Szabadkán a Bajnát utca és a Zentai út, valamint a Lošinј utca kereszteződésében kiépített kerülőút.

A torlaszokat megszüntették, a jelzőlámpákat felszerelték és már működésbe is helyzeték, vagyis zajlik a közlekedés az említett szakaszon, bár hivatalosan nem adták át. A kerülőút egy hónapos késéssel készült el, mert bizonyos vezetékeket át kellett helyezni a régi helyükről, amivel korábban nem számoltak. Az új út elsősorban a Pionir gyár melletti aluljárót, valamint a Majsai úti hidat tehermentesítheti a forgalomtól.

Használható az új aluljáró Szabadkán

Mától használható az új aluljáró Szabadkán.

Ma augusztus 19-e, szombat van.
Ez azt jelenti, hogy megnyílt a forgalom előtt Szabadkán
a Bajnát utca és a Zentai út,
és a Lošinј utca kereszteződésében kiépített kerülőút.
A jelzőlámpákat felszerelték és már működnek is.
Hivatalosan még nem adták át ezt az útszakaszt,
de már zajlik a közlekedés.
A kerülőút 1 hónapos késéssel készült el.
Az új út főleg a Pionir gyár melletti aluljáró
és a Majsai úti híd helyett használható,
amivel kevesebb lehet a várakozás az utakon.


Jelenleg öt felhasználója van a szabadkai melegedőnek

A Gaj utca 50-es házszám alatt található ideiglenes hajléktalanszálló december 23-a óta tart nyitva.

A rászorulók a melegedőben lehetnek a hideg időben, továbbá élelmet, tiszta ruhát, tisztálkodási szereket és orvosi ellátást is kapnak. A koronavírus-járvány megjelenése óta egyébként a szállóban is át kellett alakítani néhány dolgot, például ágyakat különítettek el arra az esetre, ha valaki megbetegedne. A szabadkai melegedő működésére Szabadka Városa félmillió dinárt különített el a költségvetésből.

Jelenleg 5 felhasználója van a szabadkai melegedőnek

December 23-a óta tart nyitva az ideiglenes hajléktalanszálló Szabadkán.

A hajléktalanszálló meleg szobát, meleg ételt
és italt biztosít a szegény sorsú embereknek.
A hajléktalanszálló tiszta ruhákat, tisztálkodási szereket
és orvosi ellátást is biztosít a szegény sorsú embereknek.
Szabadkán a Gaj utca 50-es házszámon
található meg az ideiglenes hajléktalanszálló.
Jelenleg 5 felhasználója van a hajléktalanszállónak.
Van még szabad ágy a hajléktalanszállóban.
A koronavírus-járvány miatt a hajléktalanszállóban
ágyakat különítettek el arra az esetre,
ha valaki megbetegedne.
Az ideiglenes hajléktalanszállót Szabadka városa támogatja.
Azért ideiglenes a hajléktalanszálló,
mert melegebb időjárás esetén már nem lesz nyitva.